title: Sakari Sohlberg

text: Helsingin Katajanokalla pariskunnan entisessä asunnossa toimii Päivikki ja Sakari Sohlbergin kotimuseo. Heidän nimeään kantava säätiö (Päivikki ja Sakari Sohlbergin säätiö rs.) on merkittävä lääketieteellisen ja terveydenhuollollisen tutkimuksen rahoittaja.


title: Tavoitehinta

text: Tavoitehinta on tuotteen projektinhallinnassa käytettävä termi, jolla tarkoitetaan suunnitteluvaiheessa tuotteelle määritettävää hintaa. Lähtökohtana suunnittelussa on tuotteelle tavoiteltu menekki. Tavoitehinnan perusteella arvioidaan projektin kustannustekijöiden vaikutuksia projektin kannattavuuden kannalta.


title: Tavoitehinta

text: Sijoittamisessa "tavoitehinnalla" tarkoitetaan hintaa, jolla sijoittaja haluaa myydä omistuksensa. Se voi olla myös hinta, jonka sijoittaja on valmis maksamaan sijoituskohteesta.


title: Tavoitehinta

text: Rakentamisessa "tavoitehinnalla" kuvataan suunnitteluvaiheessa tai "tavoitehintaurakassa" asetettua kattohintaa.


title: Tavoitehinta

text: Kim Lindströmin mukaan 1999 ja 2000 luvuilla sijoitustutkijoiden antamat tavoitehinnat olivat Soneran yliarvostetusta osakkeesta erittäin optimistisia ja antavat hyvän kuvan tuon ajan pilvilinnojen rakentelusta.


title: Joustoturva

text: Joustoturva () on Euroopan unionin työllisyys- ja sosiaaliturvapolitiikassa keskeiseen asemaan noussut käsite, jolla tarkoitetaan työmarkkinoiden joustavuuden ja turvallisuuden uudenlaista tasapainoa. Toukokuussa 2007 EU:n komissio esitti joustoturvan periaatteiden vahvistamista kilpailukyvyn, työllisyyden ja työtyytyväisyyden edistämiseksi. "Työpoliittisen Aikakauskirjan" numero 3/2007 on omistettu joustoturvaa koskevalle keskustelulle.


title: Joustoturva

text: Joustoturvaan kuuluvat EU:n komission mukaan seuraavat neljä osatekijää:


title: Joustoturva

text: EU:n piirissä käydyssä joustoturvakeskustelussa ovat viime aikoina korostuneet työmarkkinoiden lyhyen aikavälin haasteet. EU:n puheenjohtajavaltio Tšekki on 31.3.2009 julkistanut jatkovalmistelua varten luonnoksen neuvoston päätelmiksi joustoturvasta taloudellisen kriisin oloissa. Tarkoituksena on esittää erilaisia toimenpiteitä (”policy-mix”), joita jäsenvaltiot voivat hyödyntää hallitakseen taantuman vaikutuksia joustoturvaperiaatteita toimeenpannessaan. Toukokuussa 2009 Prahassa järjestetyn työllisyyshuippukokouksen teemat liittyivät keskeisesti joustoturvaan.


title: Joustoturva

text: Suomalaisessa keskustelussa joustoturvaa käytetään vielä epävarmasti. Joustoturva on muutosturvaa laajempi asia. Joustoturva syntyi Matti Vanhasen I hallituksen aikana, ja silloin työvoimapolitiikka painottui poliittisesti eri tavalla kuin Vanhasen II hallituksessa. Muutosturvaa tarjottiin työttömäksi joutuneelle tai työttömyysuhan alaisena olevalle henkilölle. Joustoturva on työn ja sosiaaliturvan yhteensovitusta tarkoittava asia.


title: Joustoturva

text: Jousto on perinteisesti ollut erittäin kiistanalainen sana ammattiyhdistysliikkeessä, mutta Lauri Ihalaisen kannanotot kertovat siitä, että ainakaan kaikkien periaatteellisimmalla tasolla tätä ongelmaa ei enää pitäisi olla. EU:n Lissabonin strategiassa (prosessissa) käsitteellä viitataan ennen kaikkea Tanskan ja Alankomaiden tapaan yhteen sovittaa työvoimapolitiikka ja sosiaaliturvapolitiikka. Joustoturvan idean tuoreutta kuvaa hyvin se, että Matti Vanhasen II hallituksen ohjelmassa sanaa ei vielä esiinny.


title: Joustoturva

text: Tanskan malliin liittyy joustoturvan rinnalla toinen, välityömarkkinoiden () käsite. Puhtaimmillaan Tanskan malli perustuu kolmelle tekijälle:Ennen työmarkkinoiden vapauttamista Tanskassa oli korkea työttömyys ja talous kasvoi hitaasti verrattuna Euroopan Unioniin.


title: Joustoturva

text: Työmarkkinat vapautettiin sosiaalidemokraattien johdolla vuosina 1994 ja 1996. Flexicurity on johtanut matalaan työttömyyteen (3,3 % vuonna 2007) ja yli 3 prosentin talouskasvuun.


title: Joustoturva

text: Koska irtisanomissuojan merkittävä heikentäminen tuskin Suomessa toteutuu, muita osatekijöitä on vastaavasti muutettava, jotta kokonaisuus toimisi samalla tavalla. Mitään tutkimustietoa siitä, miten eri tekijöiden yhdysvaikutukset toimivat, ei ole käytettävissä.


title: Joustoturva

text: Sinivihreän hallituksen kannalta merkityksetön ei ole Kokoomuksen Think tankin perustuloraportin ("Sisällä vai ulkona – kohti perustuloa?") kehittelemä käsite "kansalaisturva", joka sisältää ehdollisen perusturvan. Kansalaisturvaa saisi henkilö, joka osallistuu hyödylliseksi määriteltyyn yhteiskunnalliseen aktiviteettiin.


title: Joustoturva

text: Heinäkuun alusta 2005 tuli voimaan työmarkkinajärjestöjen väliseen sopimukseen perustuva muutosturva. Muutosturvaa laajennettiin 1.7.2009 alkaen määräaikaisten ja lomautettujen osalta. Muutosturvan keskeinen sisältö on:Arnkilin ym. mukaan muutosturva edustaa uudentyyppistä hallintotapaa, jossa pääpaino on asiantuntijuudella ja asiantuntijoiden suhteellisella autonomialla paikallisissa irtisanomistilanteissa ja työvoiman kysyntätilanteissa. Muutosturvakokeilun ensivaiheen kokemusten mukaan työmarkkinoilla kaivataan toimijoita, jotka organisoisivat ja vaiheistaisivat eri osapuolten yhteistyötä.


title: Joustoturva

text: Suomessa työministeriö asetti 23.8.2007 työministeri Tarja Cronbergin johdolla toimivan kolmikantaisen työryhmän edistämään jouston ja turvan tasapainoa työmarkkinoilla ja työelämässä. Työryhmän työ jatkuu työ- ja elinkeinoministeriössä strategisena hankkeena, jonka määräaika on vuoden 2010 loppu. Sateenvarjohankkeena joustoturvatyö koordinoi rakenneuudistusta eri politiikkalohkojen kesken hallituksen ja työmarkkinajärjestöjen yhteistyönä.


title: Joustoturva

text: Suomen joustoturvavalmistelu on saanut positiivista huomiota EU-tasolla. Suomi oli yksi viidestä EU-maasta joissa komission yhdessä Slovenian ja Ranskan kanssa asettama joustoturvadelegaatio vieraili kesällä 2008. Vierailun aikana käydyissä keskusteluissa huomiota herättivät erityisesti muutosturva sekä työelämän laadun kehittäminen.


title: Joustoturva

text: Suomessa keväällä 2009 on työmarkkinoiden ja työelämän kehittämisen huomio kiinnittynyt erityisesti lyhyen aikavälin ongelmiin ja elvytystoimien suuntaamiseen. Keskeisesti elvyttämiseen liittyviä asiakirjoja ovat:Keväällä 2009 valmistuneita, pääasiallisesti rakennepoliittisia työmarkkinoiden sekä sosiaaliturva- ja työvoimapolitiikan kehittämiseen liittyviä asiakirjoja ovat:Suomalaiseen työllistämissanastoon näyttää syntyvän sekoittava erottelu välityömarkkinoihin ja välittävien työmarkkinoihin. Edellisestä henkilön odotetaan siirtyvän suhteellisen nopeasti avoimille työmarkkinoille (mitä ne sitten ovatkin) kun taas pysyvämmillä, peräti työiän loppuun saakka kestävillä "markkinoilla" henkilöstä välitetään monipuolisesti. Edellinen – välityömarkkinat – kuuluisi työ- ja elinkeinoministeriön ja jälkimmäinen – välittävät työmarkkinat – sosiaali- ja terveysministeriön vastuulle. Kun sitten ottaa huomioon sen, kuka tai mikä sosiaalihuollosta vastaan, lopputulos on, että edelliset ovat valtiovallan, jälkimmäiset kuntien "erityisessä suojeluksessa".


title: Joustoturva

text: Kansallisen Sivistysliiton oikeusministeriön avustuksella laatimassa thinktank-julkaisussa "Sisällä vai ulkona – kohti perustuloa?" esitellään myönteiseen sävyyn (itä)saksalaista kansalaistyötä Bad Schmiedebergin kokemusten pohjalta. Tätä mallia sovelletaan muun muassa Paltamon Työtä kaikille-työllistämishankkeessa. Saksalaista kokeilua selostettiin keväällä 2007 monissa maailman lehdissä, mutta tosiasiaksi osoittautunee se saksalaisen sosiaalityöntekijäverkoston arvio, että kansalaistyö () sopii joihinkin tilanteisiin, mutta ei kaikkiin. Itsestään selvää useimmille on se, että kansalaistyö silloin kun se on ehtona minimitoimeentulolle, ei ole "Euroopan sosiaaliselta mallilta" toivottua vapaata työtä.


title: Joustoturva

text: SAK:n työaika- ja palkka-asiantuntija Juha Antila katsoo, että pysyvä työsuhde tarjoaa sellaisen perusturvan, jota korkeakaan sosiaaliturva ei kompensoi. Välityömarkkinat eivät määritelmänsä mukaisesti tarjoa pysyvää työsuhdetta muille kuin niille, jotka oikeastaan ovat työmarkkinoiden ulkopuolella.


title: Joustoturva

text: Lissabonin prosessi, vanhassa ja uudistetussa muodossaan, on vaikuttanut työvoima- ja sosiaaliturvapoliittisiin käytäntöihin ja asenteisiin kaikissa EU-maissa. Elina Palolan mukaan eurooppalaista sosiaalivaltiota ei ole pysytty muuttamaan turvaverkosta ponnahduslaudaksi. Tästä syystä monet perusturvatilanteet voidaan tuomita passivoiviksi loukuiksi. Ratkaisuksi toivotaan talouskasvua ja työllisyysasteen nousua kohti 75–80 prosenttia.


title: Joustoturva

text: Kansalaisjärjestöjen Social Platform on esitellyt 10 ehtoa ja periaatetta optimaaliselle joustoturvalle:Hallituksen suureen sosiaaliturvan uudistukseen (SATA-hanke) on liitetty myös "muiden kehittämiskohteiden" joukkoon "muutosturvan toimivuuden parantaminen ja välityömarkkinoiden toimeentuloturva". Joustoturvasta ei alkuvaiheen papereissa vielä puhuttu mitään, mutta asia voi muuttua nopeastikin.


title: Joustoturva

text: Sosiaali- ja terveysturvan päivillä elokuussa 2007 professori Pentti Arajärvi otti kantaa hallituksen sosiaaliturvauudistukseen, SATA-hankkeeseen, muun muassa seuraavin sanoin:


title: Moduulimitta

text: Moduulimitta on rakennustekniikassa käytettävä kuvitteellinen "liittymismitta". Moduulimittajärjestelmän avulla voidaan määrittää ja varmistaa esivalmistettujen rakennusosien yhteensopivuus asennusvaiheessa. Moduulimitoitus myös vähentää tarvetta paikallamittauksiin ja auttaa vakioimaan rakennusosien ja tarvikkeiden mittoja.


title: Moduulimitta

text: Liittymismitta on mitta johon sisältyy:


title: Moduulimitta

text: Rakennusosan niiden sivujen, joihin liittyy muita rakennuosia tulee mahtua paikoilleen asennettuna liittymismitan sisälle. Mittapoikkeamia syntyy rakennusosien valmistuksessa, kuljetuksessa, asennuksessa ja paikalleenmittauksessa, sekä olosuhteiden muuttuessa esimerkiksi lämpölaajenemisen myötä. Vaadittavaa tarkkuutta ilmaistaan toleransseilla. Sauman suuruus riippuu rakennusosan toleransseista, mahdollisesta saumausmateriaalista ja liitostavasta.


title: Moduulimitta

text: Moduulimitta on mitoituksen perusyksikkö, joka muodostaa tasomaisen "moduuliverkon", jossa perusyksikkö on yksi moduuli molempiin suuntiin. Moduuliverkkotasot puolestaan muodostavat kolmiulotteisen koordinaatiston, jossa myös pystysuora kantamitta on yksi moduuli. Rakennus ja kukin rakennusosa ajatellaan sijoitettavan tähän peruskoordinaatistoon.


title: Moduulimitta

text: Rakennuksen eri osat voivat sijoittua kukin omaan suorakulmaiseen moduuliverkkoonsa, jotka esimerkiksi kiertyvät toistensa suhteen. Verkot kytketään toisiinsa yhteisten pisteiden ja kulmamäärityksen avulla. Suorakulmaisesta poikkeavat muodot voidaan sitoa omaan lieriö- tai pallokoordinaatistoonsa, tai ne voidaan mitoittaa riittävän tiheästi suorakulmaiseen peruskoordinaatistoon.


title: Moduulimitta

text: Moduulimitoituksen perusmoduuli eli kantamoduuli merkitään kirjaimella "M". Suomessa kantamoduulin suuruus on "100 millimetriä". Mitoitettaessa rakennusosia pyritään käyttämään perusmittaa 1M tai sen kerrannaisia 3M, 6M, 9M ja 12M, suuremmissa mitoissa 12M-kerrannaisia 24M, 36M, 48M, 60M jne. Esimerkiksi oven yleinen leveys on 9M, korkeus 21M, rakennuksen kerroskorkeus tyypillisesti 30M ja rungon syvyys usein 84M. Mikäli moduulimitoitus on rakennusosalle liian karkeaa, käytetään ensisijaisesti "0,5M" moduulia, toissijaisesti millimetrimittaa.


title: Moduulimitta

text: Poikkeus mitoituksesta Suomessa on ikkunateollisuus, joka on pitkään käyttänyt pystysuuntaisissa mitoituksesa 2M-kerrannaisia, esimerkiksi 6M, 12M, 14M, 16M. Nykyisin ikkunateollisuus voi käytännössä valmistaa tuotteet käyttäen 1M-kerrannaisia, tai ilman moduulimitoitusta.


title: Moduulimitta

text: Piirustuksissa moduulimittaa tarkoitettaessa voidaan merkitä eksaktin mitan sijaan kantamoduulin kerroin, esimerkiksi mitan "8400" sijasta merkitään "84M".


title: Armon lapset veisatkaa

text: Armon lapset veisatkaa on Suomen rukoilevaisen kansan yhdistyksen julkaisema rukoilevaisvirsien kokoelma. Kirja ilmestyi v. 2006. Se sisältää 120 rukoilevaisten seuroissa yleisimmin käyttämää virttä nykykielen mukaisessa asussa. Kirjassa on myös 30 rukousvärssyä, joita käytetään seuroissa kahden rukouksen välissä. Ne ovat vanhassa kieliasussa. Kirjan lopussa on ruokarukoukset vanhan ABC-kirjan mukaisina.


title: Armon lapset veisatkaa

text: Sävelmät ovat suurelta osin hengellisiä kansantoisintoja rukoilevaisalueelta. Kirjassa on 1-ääninen nuotinnus. V. 2007 kokoelmaa varten ilmestyi 4-ääninen säestyskirja.


title: Juho-Eino Niemi

text: Juho Eino Kullervo (Jussi) Niemi (21. heinäkuuta 1911 Kokkola – 11. marraskuuta 1981) oli suomalainen maalaisliittolainen poliitikko.


title: Juho-Eino Niemi

text: Juho-Eino Niemi syntyi 11-lapsiseen perheeseen. Hänen isänsä oli kauppaedustaja Juho Niemi ja äitinsä Saima o.s. Högström. Niemi osallistui talvisotaan ja jatkosotaan.


title: Juho-Eino Niemi

text: Maalaisliittoa edustanut Niemi oli toisena valtiovarainministerinä Sukselaisen II hallituksessa 1961 ja Miettusen I hallituksessa 1961–1962.


title: Juho-Eino Niemi

text: Hän oli naimisissa kahdesti, ensimmäisestä avioliitosta on yksi lapsi. Hänen ensimmäinen vaimonsa kuoli tapaturmaisesti auto-onnettomuudessa. Samassa onnettomuudessa Niemestä tuli invalidi. Liike-elämän puolella Niemi oli Keskinäisen vakuutusyhtiö Auran, Keskinäisen henkivakuutusyhtiö Auran ja Keskinäisen vakuutusyhtiö Metsäpalon hallituksen puheenjohtaja ja toimitusjohtaja. Hän oli lisäksi vapaamuurari.


title: Nausikaa (mytologia)

text: Nausikaa ( ’laivojen polttaja’) oli kreikkalaisessa mytologiassa faiaakkien kuninkaan Alkinooksen ja Areten tytär.


title: Nausikaa (mytologia)

text: Nausikaa kuvataan "Odysseiassa" kauniiksi nuoreksi neidoksi. Hän saapuu Pallas Athenen ohjaamana rannalle pesemään vaatteita ja löytää sieltä haaksirikkoutuneen Odysseuksen. Hän vie tämän isänsä luo, joka järjestää vieraalleen pidot; huomattava osa "Odysseiasta" kuluukin Odysseuksen kertoessa isännälleen seikkailuistaan. Alkinoos luovuttaa lopuksi Odysseukselle aluksen, joka vie tämän takaisin Ithakaan.


title: Nausikaa (mytologia)

text: Homeros kuvaa Odysseuksen ja Nausikaan suhteen rakkautena, jota ei koskaan ilmaista. Vaikka Nausikaa toivoo itsekin, että hänellä eräänä päivänä olisi Odysseuksen kaltainen mies ja hänen isänsä lupautuu antamaan hänet vaimoksi Odysseukselle, mitään ei kuitenkaan tapahdu. Päinvastoin heidän suhteensa kiteytyy Nausikaan jäähyväisiin, joissa hän pyytää Odysseusta muistamaan olevansa elämänsä hänelle velkaa, ja Odysseus lupautuu rukoilemaan häntä kuin jumalaa koko loppuelämänsä ajan.


title: Nausikaa (mytologia)

text: Myöhempien lähteiden mukaan Nausikaa meni sittemmin naimisiin Odysseuksen pojan Telemakhoksen kanssa ja he saivat pojan nimeltä Ptoliporthos.


title: Nausikaa

text: Nausikaa ("Ναυσικάα") on alkuaan muinaiskreikkalainen erisnimi.


title: Nausikaa

text: Nimen perinteiset latinalaiset kirjoitusasut ovat "Nausicaa" ja "Nausicaä", joista jälkimmäisessä korostetaan erokepisteillä eli treemalla, että sananlopun "a"-vokaaleja erottaa tavuraja. Latinan mukaiset asut ovat sellaisinaan käytössä mm. englannissa ja ranskassa. Japanilainen asu on ナウシカ ("Naushika" ~ "Naušika"). Mm. ruotsissa ja saksassa on käytössä suora kreikan mukainen translitteraatio "Nausikaa", sama kuin suomessa. Muita vakiintuneita kirjoitusasuja ovat esimerkiksi espanjan "Nausícaa", puolan "Nauzykaa" ja venäjän "Навсикая" ("Navsikaja").


title: Nausikaa

text: Nausikaa viittaa mm. seuraaviin asioihin:


title: Vuotinainen

text: Vuotinainen on Karkkilan kaupungissa sijaitseva kylä, joka sijaitsee noin 13 kilometriä Karkkilasta Forssan suuntaan. Valtatie 2 jakaa sen kahtia. Kylällä ei ole varsinaista keskusta vaan asutus on hajallaan. Vakituista asutusta on hyvin vähän, mutta kesäasutus on lisääntymään päin. Kylän asutus on alkujaan syntynyt 1700-luvulla.


title: Vuotinainen

text: Vuotinaisten koulu on Karkkilan toiseksi vanhin jäljellä oleva koulurakennus. Nykyään siinä toimii muun muassa Karkkilan kaupungin leirikeskus.


title: Värilanka

text: Värilanka, liitulanka tai ritsilanka on lanka jolla voidaan merkitä lankaa "räpsäyttämällä" nopeasti suoria viivoja. Sitä käytetään yleisesti rakennustyömailla esimerkiksi seinälinjojen merkitsemiseen.


title: Värilanka

text: Värilanka on kelattuna koteloon johon lisätään värillistä pulverimaista liitujauhetta. Värjäytynyt lanka vedetään ulos kotelosta ja kiristetään mittapisteiden välille lähelle lattia- tai seinäpintaa johon merkkiviiva halutaan. Kun lanka on kireällä, vedetään se kohtisuoraan ulospäin pinnasta ja annetaan langan räpsähtää pintaa vasten. Tällöin liitu irtoaa langasta ja tarttuu merkittävään pintaan piirtäen suoran viivan langan kiristyspisteiden välille.


title: Värilanka

text: Viivamerkintöjen tekemistä ritsilangan avulla kutsutaan "ritsaamiseksi".


title: Vicente Aranda

text: Vicente Aranda Ezquerra (9. marraskuuta 1926 Barcelona – 26. toukokuuta 2015 Madrid) oli espanjalainen elokuvaohjaaja.


title: Vicente Aranda

text: Aranda syntyi Aragoniasta muuttaneiden vanhempiensa nuorimpana poikana. Hänen lapsuusvuosiaan varjosti sisällissota, ja hän muutti vuonna 1952 taloudellisista ja poliittisista syistä Venezuelaan. Palattuaan Espanjaan vuonna 1959 hänen ei onnistunut päästä elokuvakouluun Madridissa, ja hän olikin alalla täysin itseoppinut.


title: Vicente Aranda

text: Aranda aloitti uransa verrattain myöhään; hänen ensimmäinen ohjauksensa on vuodelta 1964. Kansainvälistä suurmenestystä hän alkoi saavuttaa vasta kuusikymppisenä. Muutamia elokuvia uran varrelta ovat "Verentahrima morsian" (1972), "Cambio de Sexo" (1976) ja "Amantes" (1990). Useat hänen elokuvistaan pohjautuivat nykyajan romaaneihin. Tärkeimpiin tähtiin hänen elokuvistaan kuului Victoria Abril.


title: Vicente Aranda

text: Marraskuussa 2006 kahdeksankymmentävuotispäiväänsä viettänyt Aranda oli tuottelias vielä 1990- ja 2000-luvuilla. Hän sai Goya-palkinnon ja oli ehdolla Cannesin Kultaisen palmun ja Berliinin Kultaisen karhun saajaksi. Hän oli naimisissa Teresa Fontin kanssa.


title: Jesús Franco

text: Jesús Franco Manera (myös Jess Franco; 12. toukokuuta 1930 Madrid, Espanja – 2. huhtikuuta 2013 Málaga, Espanja) oli espanjalainen elokuvaohjaaja. Hän oli tuotteliaimmillaan 1960–1980-luvuilla, mutta jatkoi työskentelyään pitkään sen jälkeenkin. Häntä pidetään espanjalaisten b-elokuvien isänä.


title: Jesús Franco

text: Franco harrasti musiikkia 6-vuotiaasta saakka ja tuli tunnetuksi myös suurena jazzin ystävänä. Franco käytti uransa aikana lukuisia pseudonyymejä. Hänet tunnetaan parhaiten kauhuelokuvista, joihin on usein liitetty korostetun seksuaalisia piirteitä. Hän sai kansainvälistä huomiota ensimmäistä kertaa Berliinin elokuvajuhlilla vuonna 1967. Kaikkiaan Francon tuotanto käsittää parisensataa elokuvaa. Hänen omaelämäkertansa "Memorias del tío Jess" julkaistiin espanjaksi vuonna 2004.


title: Jesús Franco

text: Francon tunnettuja elokuvia ovat muun muassa "Justine" (1968), "Eugenie" (1970) ja "Vampyros Lesbos" (1970), ja tunnettuja hänen käyttämiään näyttelijöitä ovat muun muassa Christopher Lee ja Klaus Kinski. Hitchcockin tapaan Franco näkyy monissa omissa elokuvissaan vilaukselta pienissä rooleissa.


title: Jesús Franco

text: Francon vaimo Lina Romay kuoli vuonna 2012, mikä masensi Francoa huomattavasti. Franco kuoli itse huhtikuussa 2013 málagalaisessa sairaalassa, johon oli joutunut saatuaan iskeemisen aivoinfarktin.


title: Jaume Balagueró

text: Jaume Balagueró (s. 2. marraskuuta 1968 Lleida) on espanjalainen elokuvaohjaaja ja -käsikirjoittaja. Hänet tunnetaan parhaiten hänen kauhuelokuvistaan, joita ovat muun muassa "Nimetön" (1999), "Darkness – pimeys" (2002) ja "REC" (2007).


title: Jaume Balagueró

text: Balagueró syntyi Kataloniassa ja kasvoi pääasiassa Barcelonassa. Hän valmistui Barcelonan yliopistosta vuonna 1991. Hän aloitti ohjaajan työnsä 1990-luvun alussa, ja vuonna 1994 lyhytelokuva "Alicia" palkittiin Katalonian kansainvälisillä elokuvajuhlilla.


title: Christine Amertil

text: Christine Amertil (s. 18. elokuuta 1979) on bahamalainen pikajuoksija, jonka päämatka on 400 metrin juoksu.


title: Christine Amertil

text: Amertil karsiutui Sydneyn olympialaisissa 2000 400 metrin alkuerissä ajalla 53,12. Seuraavana vuonna hän karsiutui Edmontonin MM-kisoissa alkuerissä ajallaan 53,07. Hän voitti MM-hopeaa Birminghamin sisäratojen MM-kisoissa 2003 ajalla 51,11. Myöhemmin samana vuonna hän karsiutui Pariisin ulkoratojen MM-kisoissa välierissä. Vuonna 2004 Amertil voitti Bahaman mestaruuden ja sijoittui Ateenan olympialaisissa seitsemänneksi ajalla 50,37. Kauden lopussa hän juoksi neljänneksi. Seuraavana vuonna hän karsiutui Helsingin MM-kisoissa 400 metrin välierissä ja 200 metrin juoksun alkuerissä ajalla 23,88. Myöhemmin samana vuonna hän oli 400 metrillä viides.


title: Christine Amertil

text: Amertil voitti MM-pronssia Moskovan sisäratojen MM-kisoissa 2006 ajalla 50,34. Hän juoksi samana vuonna neljänneksi Melbournen Kansainyhteisön kisoissa ja viidenneksi . Rio de Janeiron Pan-Amerikan kisoissa 2007 hän sai hopeaa 400 metrillä ajalla 50,99. Osakan MM-kisoissa 2007 ja Pekingin olympialaisissa 2008 hän karsiutui välierissä. Berliinin MM-kilpailuissa 2009 hän juoksi kolmannen osuuden hopeaa saaneessa Bahaman pikaviestijoukkueessa. 400 metrillä hänet hylättiin alkuerissä. Dohan sisäratojen MM-kilpailuissa 2010 hän karsiutui 400 metrin välierissä. Saman vuoden Delhin Kansainyhteisön kisoissa hän sijoittui alun perin neljänneksi, mutta nousi pronssille Folashade Abuganin jäätyä kiinni dopingista.


title: Christine Amertil

text: Lähde: IAAF


title: Alkinoos

text: Alkinoos () oli kreikkalaisessa mytologiassa Nausithooksen poika ja faiaakealaisten kuningas. Puolisonsa Areten kanssa hänellä oli tytär Nausikaa sekä viisi poikaa.


title: Alkinoos

text: Alkinoos otti Odysseuksen vieraanvaraisesti vastaan tämän haaksirikkouduttua hänen rannalleen sen jälkeen, kun tämä oli lähtenyt Kalypson luota. Huomattava osa Odysseiasta kuluukin Odysseuksen kertoessa seikkailujaan kuninkaalle.


title: Alkinoos

text: Alkinooksen palatsia vartioivat kultaiset ja hopeiset vahtikoiraa esittävät patsaat, jotka Hefaistos oli veistänyt kuninkaalle.


title: Alkinoos

text: Myös argonautit saapuivat Faiakean rannoille, ja heidätkin Alkinoos otti vieraanvaraisesti vastaan antaen heille lahjoja ystävyyden osoitukseksi heidän lähtiessään jatkamaan matkaansa.


title: Esa Orjatsalo

text: Esa Olavi Orjatsalo (s. 20. syyskuuta 1979 Hanko) on suomalainen muusikko, ääniteknikko ja tuottaja.


title: Esa Orjatsalo

text: Orjatsalo soitti kitaraa power metal -yhtye Dreamtalen kolmella ensimmäisellä albumilla. Tammi–helmikuussa 2004 hän esiintyi ruotsalaisen Amaranin Euroopan-kiertueella. Lähdettyään Dreamtalesta Orjatsalo perusti vuonna 2005 uuden yhtyeen nimeltä Kiira, jossa hän laulaa ja soittaa kitaraa. Hän soittaa kitaraa myös Royal Cojones -yhtyeessä, joka esittää cover-versioita heviklassikoista.


title: Esa Orjatsalo

text: Orjatsalo on valmistunut Orimattila-instituutista musiikkiteknologiksi. Hän työskentelee ääniteknikkona Turussa Noise Camp -studioilla, ja aikaisemmin hän on toiminut muun muassa Teräsbetoni-yhtyeen saliäänentoistosta vastaavana teknikkona. __notoc__


title: Nehemiah Persoff

text: Nehemiah Persoff (s. 2. elokuuta 1919 Jerusalem) on israelilaissyntyinen, eläkkeellä oleva näyttelijä. Hän muutti perheineen Yhdysvaltoihin vuonna 1929. Hän on vetäytymisensä jälkeen keskittynyt kuvataideharrastukseensa.


title: Nehemiah Persoff

text: Persoffilla oli rooleja muun muassa elokuvissa "Alaston satama" (1954), "Mitä kovemmin he kaatuvat..." (1956), "Piukat paikat" (1959), "Al Capone – lain ja oikeuden voitto" (1959), "Comancheros" (1961), "Trapetsin varjossa" (1961), "Kirottujen laiva" (1976), "Deadly Harvest" (1977), "Jentl" (1983), "Identtiset kaksoset" (1988), "Kristuksen viimeinen kiusaus" (1988) ja "Fievel matkalla Amerikkaan" (äänirooli, 1986). Vierailuja Persoff on tehnyt muun muassa televisiosarjoissa "Lännen tie", "Tohtori Ben Casey", "Minä, vakooja", "Tarzan", "Gunsmoke", "Columbo", "Sheriffi McCloud", "Pieni talo preerialla", "Seikkailujen saari", "Magnum", "Ihmemies MacGyver", "L.A. Law", "Murhasta tuli totta" ja "Chicagon lääkärit".


title: Nehemiah Persoff

text: Persoff pääsi opiskelemaan The Actors Studiolla, kun se avattiin vuonna 1947. Hän teki ensiesiintymisensä elokuvassa vuonna 1948; hän oli jo nuorempana aloittanut teatteriuransa, jonka kuitenkin oli keskeyttänyt toinen maailmansota. Hänellä on puolisonsa Thian kanssa neljä lasta.


title: James D. Hodgson

text: James Day Hodgson (3. joulukuuta 1915 – 28. marraskuuta 2012) oli yhdysvaltalainen poliitikko ja diplomaatti.


title: James D. Hodgson

text:
Hodgson syntyi Dawsonissa, Minnesotassa, ja oli toisen maailmansodan veteraani. Hän palveli laivastossa ja opiskeli Minnesotan sekä Kalifornian yliopistoissa.
Hodgson toimi vuosina 1970–1973 Richard Nixonin nimittämänä työministerinä. Hän toimi vuosina 1974–1977 Yhdysvaltain suurlähettiläänä Japanissa. Hän meni 24. elokuuta 1943 naimisiin Maria Denendin kanssa; hänellä oli tytär Nancy ja poika Frederic.


title: Dick Clark

text: Richard Wagstaff "Dick" Clark (30. marraskuuta 1929, Mount Vernon − 18. huhtikuuta 2012) oli yhdysvaltalainen televisio- ja radiopersoona. Hänet tunnetaan mm. show’sta "American Bandstand", jonka juontajana hän toimi vuosina 1957–1989. Hän valmistui Syracusen yliopistosta vuonna 1951.


title: Dick Clark

text: Clarkin tunnettu "Dick Clark's New Year's Rockin' Eve" -ohjelma nähtiin ensimmäistä kertaa 31. joulukuuta 1972. Vuosina 1973–1988 hän juonsi "Pyramid"-tietokilpailua. Hänellä on tähti Hollywood Walk of Famella, ja hänet otettiin vuonna 1993 Rock and Roll Hall of Fameen "muiden kuin esittäjien" luokassa. Hän on ollut vuodesta 1990 lisäksi Radio Hall of Famessa.


title: Dick Clark

text: Clark sairasti kakkostyypin diabetesta ja joutui 8. joulukuuta 2004 sairaalahoitoon saatuaan aivoinfarktin. Hän kuitenkin kuntoutui ja teki selvistä puheongelmistaan huolimatta paluun televisioon omassa "Dick Clark's New Year's Rockin' Eve" -ohjelmassaan uudenvuodenaattona 2005.


title: Dick Clark

text: Clark oli moninkertainen Emmy-voittaja ja sai lisäksi mm. Peabodyn. Hän solmi kolmannen avioliittonsa vuonna 1977. Clark kuoli sydänkohtaukseen 82-vuotiaana.


title: Sofía Vergara

text: Sofía Margarita Vergara Vergara (s. 10. heinäkuuta 1972 Barranquilla, Kolumbia) on kolumbialais-yhdysvaltalainen näyttelijä ja malli. Hänet tunnetaan muun muassa Gloria Pritchettin roolista komediasarjassa "Moderni perhe", josta hän on saanut neljä parhaan komediasarjan naissivuosan Primetime Emmy-ehdokkuutta ja kolme parhaan naissivuosan Golden Globe-ehdokkuutta.


title: Sofía Vergara

text: Vergara syntyi Barranquillan kaupungissa karjatilallisen tyttäreksi. Vergara teki ensimmäisen julkisen esiintymisensä Pepsin mainoksessa 17-vuotiaana. High schoolin jälkeen hän lähti opiskelemaan hammaslääketiedettä, mutta hän sai mainosroolinsa seurauksena töitä Kolumbian televisiosta ja opinnot jäivät lopulta kesken kolmen vuoden jälkeen. 18-vuotiaana Vergara meni naimisiin ja sai kaksi vuotta myöhemmin pojan, mutta liitto kariutui pian sen jälkeen. Vuonna 1998 Vergara muutti äitinsä ja sisarustensa kanssa Miamiin, Yhdysvaltoihin, veljensä saatua surmansa epäonnistuneessa kidnappausyrityksessä Bogotássa.


title: Sofía Vergara

text: Vergara on esiintynyt useissa yhdysvaltalaisissa televisiosarjoissa ja muun muassa elokuvissa "Big Trouble" (2002) ja "New Year's Eve" (2011). Syksystä 2009 lähtien hän on näytellyt yhdysvaltalaisessa komediasarjassa "Moderni perhe". Vergara oli vuonna 2002 "Maximin" ”100 seksikkäimmän naisen” listan 23. sijalla. Vuonna 2012 Vergara äänestettiin AskMen.com-sivustolla vuoden seksikkäimmäksi naiseksi.


title: Sofía Vergara

text: Vergara on aiemmin seurustellut Enrique Iglesiasin kanssa.


title: Sofía Vergara

text: Vergara sairastui 2000-luvun alussa kilpirauhassyöpään.


title: Sofía Vergara

text: Vergara on seurustellut vuodesta 2013 lähtien Joe Manganiellon kanssa. Pari meni naimisiin vuonna 2015.


title: Sofía Vergara

text: Toukokuussa 2017 julkisuuden henkilöihin painottunut Star Magazine uutisoi pariskunnan eronneen. Myöhemmin selvisi että lehti oli muokannut eroa puoltavia kuvia ja jutut olivat keksittyjä.


title: Lisbeth Pahnke

text: Lisbeth Pahnke (nyk. Lisbeth Airosto, s. 1945) on ruotsalainen lastenkirjailija. Suomeksi on käännetty hänen "Britta ja Hopea" -sarjansa, josta on ilmestynyt 13 teosta. Hänen kirjojaan on käännetty muun muassa suomeksi, portugaliksi, tanskaksi ja saksaksi. Pahnke työskentelee toimittajana ja kääntäjänä. Hän on naimisissa Harri Airoston kanssa. Pahnke on kasvattanut ja kasvattaa ruotsalaisia puoliverisiä ja poneja ja kilpailee esteratsastuksessa. Hänellä on kolme aikuista lasta, ja hän asuu nykyisin Smålandissa.


title: Lisbeth Pahnke

text: Britta-sarjan ensimmäinen teos ilmestyi 1966 ja viimeinen 1979. Suomeksi sarja ilmestyi ensin Kariston Nuortenkirjastossa vuosina 1972–1979. Alkupään kirjoista on otettu uusintapainos 1990-luvulla.


title: Lisbeth Pahnke

text: Britta-sarjan päähenkilö vanhenee vuosien aikana ihanan Hopea-poninsa kanssa. Kerronta painottuu ensin ratsastuskouluelämään ja myöhemmissä teoksissa toimimiseen ratsastuksenopettajana ja kilpailemiseen. Sarjassa on suuri paino erilaisilla ponien ja hevosten luonteenkuvauksilla. Muun muassa kirjava Billy-poni aiheuttaa ongelmatilanteita normaaleilla ratsastuskoulutunneilla.


title: Lisbeth Pahnke

text: Kirjasarjan aikana Brittan suhde Lasseen syvenee. Henkilöhahmoja on vähän ja dialogi vähäistä. Sarjaa lukiessa hieman häiritsee kääntäjän ammattitaidottomuus hevosasioissa. Mm. loppupään kirjoissa puhutaan dresyyristä, kun pitäisi puhua kouluratsastuksesta. Samoin Täplä-poni on välillä Pilkku ja Pikkuveli Lilleman. Hevosten väreissä on ollut käännösvaiheessa sekaannusta.


title: Larry King

text: Larry King (oik. "Lawrence Harvey Zeiger", s. 19. marraskuuta 1933, New York, Yhdysvallat) on yhdysvaltalainen talk show -isäntä, jonka CNN-kanavalla esitettävä ohjelma "Larry King Live" on ollut yksi Yhdysvaltain pisimpään jatkuneista keskusteluohjelmista. Tunnettuna televisiokasvona häntä on käytetty tuomaan ajankohtaisuuden tuntua useissa elokuvissa.


title: Larry King

text: Ohjelma päättyi joulukuussa 2010. Vuoden 2010 kesäkuussa 25-vuotisjuhlaa viettäneen ohjelman katsojaluvut olivat pienentyneet vuoden aikana 40 prosenttia.


title: Larry King

text: King työskentelee nykyään RT America -kanavalla, jossa aloitti vuonna 2012, isännöiden mm. "Larry King Now" -ohjelmaa.


title: Larry King

text: King on naimisissa laulaja Shawn Southwickin kanssa, ja heillä on yhteisiä lapsia. Hän on avioitunut kahdeksan kertaa seitsemän eri naisen kanssa.


title: Kroatian kuna

text:
Kroatian kuna on Kroatian rahayksikkö. Kunan ISO 4217 lyhenne on HRK. Yksi kuna jakautuu sataan lipaan. Kuna on ollut Kroatian rahayksikkönä vuodesta 1994 lähtien.
Setelit: 10, 20, 50, 100, 200, 500 ja 1000 kunaa.


title: Kroatian kuna

text: Kolikot: 1, 2, 5, 10, 20 ja 50 lipaa sekä 1, 2, ja 5 kunaa.


title: Sosiaalinen älykkyys

text: Sosiaalisen älykkyyden käsitettä on käytetty yleisen älykkyystutkimuksen rinnalla. Muun muassa älykkyystutkimukseen vahvasti vaikuttanut yhdysvaltalainen psykologi Edward Thorndike kehitteli sosiaalisen älykkyyden käsitettä ja mittaustekniikoita jo älykkyystutkimuksen kulta-aikana 1920-luvulla, mutta osoittautui erittäin hankalaksi mitata sosiaalista älykkyyttä yleisestä älykkyydestä riippumatta. Määrittelyongelmista ei ole päästy myöhemminkään. Hall puhui karkeasti "lähettämisen ja vastaanottamisen taidoista". Täsmällisempinä ilmauksina on esitetty "vuorovaikutusongelmien ratkaisukykyä" ja roolinottokykyä. Thorndikella sosiaalinen älykkyys tarkoitti kykyä ymmärtää ja hallita ihmisiä.


title: Sosiaalinen älykkyys

text: Monet persoonallisuus- ja kykytestit kuitenkin selvästi mittaavat sosiaalista älykkyyttä, miten se sitten määritelläänkin. Kaikissa introversio-ekstraversiomittareissa on sosiaalisesti olennaista sisältöä. "Bernreuter Personality Inventorysta" Flanagan kehitti "sosiabilitettiasteikon" samoin Guilford "Nebraska Personality Inventorysta". Wasburnilla oli yrityksiä samaan suuntaan. Gilliland ja Burke yrittelivät erilaisia sosiaalisen älykkyyden tai sosiabiliteetin mittoja, joihin tuli sisältyä sekä kyky tulla toimeen ihmisten kanssa että haluaa liikkua ihmisten seurassa.


title: Sosiaalinen älykkyys

text: Reed ja Weideman kehittivät sosiaalisten tilanteiden arviointitestin. Bureau of Public Personnel Administration esitteli 1930 luvun lopulla omaa alustavaa versiotaan. Noihin aikoihin suosituin sosiaalisen älykkyyden testi oli George Washingtonin yliopiston Test of Social Intelligence, jonka menestykselliseen kanssakäymiseen auttavat dimensiot ovat: Sosiaalisen älykkyyden varhaisten tutkimusten ja teorioiden kritiikki kohdistui lähinnä kahteen seikkaan, joista ei vieläkään ole päästy eroon: Sosiaalisen älykkyyden käsite on viime vuosina noussut uudelleen esille, kun on pyritty laajentamaan älykkyyden sisältöä toiminnallisesti laajemmalle alueelle irti normitetuista testeistä. Edellä kuvattuja käsitteellisiä ja mittauksellisia ongelmia ei kuitenkaan ole pystytty lopullisesti ratkaisemaan. Aina kun puhutaan sosiaalisuuden ja kognitioiden yhteyksistä, käsitellään myös "sosiaalisen älykkyyden" tai sosiaalisten taitojen ongelmaa.


title: Sosiaalinen älykkyys

text: Sosiaalisesta kognitiosta eli sosiaalisten tilanteiden tiedollisesta hallinnasta onkin muodostunut hyvin keskeinen sosiaalipsykologian tutkimusalue 80-luvulta lähtien. Taustat ulottuvat tietenkin aina sosiaalipsykologian varhaisvaiheisiin saakka, ensisijaisesti George Herbert Meadin "sosiaaliseen behaviorismiin". Hänen eräs ideansa oli puhua "elekeskustelusta", joka sisäistyy symboliseksi prosessiksi. Lev Vygotskyn teoria interpersonaalisen siirtymisestä intrapersonaaliseksi on myös selkeästi merkittävä sosiaalisen älykkyyden tausta-ajatus. Willen Doise ja Garbiel Mugny ovat liittäneet näihin taustavaikuttajiin (ja Jean Piaget'hen) myös useita muita sosiaalipsykologian tutkijoita peli- ja vaihtoteorian soveltajista ranskalaisiin sosiaalitieteilijöihin sosiaalisen oppimisteoriaan saakka.


title: Sosiaalinen älykkyys

text: Cantor ja Kihlstrom ovat kehittäneet oman teoreettisen kokonaisnäkemyksen sosiaalisen älykkyyden käsitteen ympärille. Heillä sosiaalinen älykkyys tarkoittaa suunnilleen samaa, mitä tässä luvussa on tarkoitettu sosiaalisten taitojen tai sosiaalisen taitavuuden muodostamalla kokonaisuudella. Cantorin ja Harlowin mukaan sosiaalinen älykkyys pystyy hyvin yhdistämään toiminnallisen älykkyyden ja persoonallisuuden samaan teoreettiseen kehykseen.


title: Sosiaalinen älykkyys

text: Sosiaalinen älykkyys voidaan määritellä myös älykkyysanalogiaa laajemmasta näkökulmasta. Menetyksellinen suoriutuminen sosiaalisissa vuorovaikutustilanteissa voidaan kuvata peliteoreettisesti tai moraaliteorian käsittein. Jos ihmisten kanssakäyminen on jonkinlainen peli, voittoon siinäkin pelissä tarvitaan taitoa. Tämä taito olisi sosiaalista älykkyyttä. Jos inhimillisessä toiminnassa keskeinen ulottuvuus on tekojen moraalinen sisältö, perusteltu eettinen toiminta, teon vaikutusten ymmärtäminen tai teon sisällön kestävä arviointikyky ilmeisesti on sosiaaliseen älykkyyteen verrattavissa oleva tekijä. Peliteoria on yleinen formaalinen menetelmä vuorovaikutustilanteiden analysoimiseksi, moraalifilosofiassa on tavoitteena löytää lainalaisuuksia ja periaatteita, jotka ohjaavat eettisesti kestävää toimintaa.


title: Sosiaalinen älykkyys

text: Sosiaalisen älykkyyden eettistä määrittelyä käyttävät Gibbs ja Widaman kuvaillessaan Lawrence Kohlbergin moraaliteorian mittausjärjestelmää. Sosiaalinen älykkyys tarkoittaa sosiomoraalisten tilanteiden hallintaa, koska Kohlbergin ja Piaget'n teorioiden hengessä parasta sosiaalista taitavuutta on toimia niin, että toiminta on laajasti ottaen oman itsen, lähimmäisten ja koko yhteiskunnan toimivuuden kannalta optimaalista.


title: Sosiaalinen älykkyys

text: Sosiaalisen älykkyyden tulee olla empiirisessä yhteydessä sosiaaliseen tehokkuuteen ja suhteellisen riippumaton abstraktista älykkyydestä. Sosiaalisen älykkyyden katsotaan mittaavan tarkkaa ihmistuntemusta ja havaintoherkkyyttä, mutta tätä olettamusta on harvoin pystytty näyttämään toteen.


title: Sosiaalinen älykkyys

text: Ford asettaa käyttökelpoisen sosiaalisen älykkyyden teorian ehdoksi sen, että se kattaa kolme teoreettista kokonaisuutta: tulosteorian, prosessiteorian ja kehitysteorian. Fordin määritelmän mukaan sosiaalinen tarkoittaa tärkeiden sosiaalisten tavoitteiden saavuttamista määrätyissä sosiaalisissa ympäristöissä sopivien keinoja käyttäen ja positiivista kehitystä tukevin tuloksin.


title: Sosiaalinen älykkyys

text: Koska sosiaalinen älykkyys on kontekstiin sidottua, sen mittaaminen on huomattavasti yksilöbiologisesti sävyttynyttä älykkyyden käsitettä vaikeampaa. Jokainen sosiaalinen tilanne on aina myös käsitteellinen ja päätöksentekotilanne. Koska sosiaalista vuorovaikutusta ei voi pitää puhtaana pelinä, tekojen ja niiden tulkintojen sisällössä aina jotakin emotionaalista ja kommunikatiivista. Älykkyyden valtavirtatutkimus ei sovellu sosiaalisen vuorovaikutuksen tiedollisten ja taidollisten mekanismien tutkimukseen, koska älykkyystestit eivät sitä mittaa.


title: Sosiaalinen älykkyys

text: Eysenck erottaa omassa käsitteistössään kolme älykkyyden muotoa: biologisen, psykometrisen ja sosiaalisen älykkyyden. Viimeksi mainittu on hänen mukaansa kuitenkin löyhä ja tieteellisen tutkimuksen saavuttamattomissa oleva käsite.


title: Sosiaalinen älykkyys

text: Harvardin kasvatustieteen professori Howard Gardner edustaa käsitystä, että älykkyydellä on useita toisistaan riippumattomia komponentteja. Viimeisimpänä vaiheena hänen teoriassaan on "moniälyn teoria", jonka puolesta hän on koonnut maailmanlaajuisen edustaja- ja kehittäjäverkoston. Gardnerin yleinen lähtökohta on se, että länsimainen kulttuuri on alusta pitäen asettanut etusijalle järjen ja älykkyyden. Älykkyyden täsmällinen sisältö on vaihdellut vuosisadasta toiseen.


title: Sosiaalinen älykkyys

text: Gardnerin viimeisimmät ehdokkaat moniälyn osatekijöiksi ovat: Yksi lähestymistapa on nähdä sosiaalisen vuorovaikutuksen perusedellytysten muotoutuminen emotionaalisena tapahtumana. Klassisia Meadin sosiaalipsykologian käsitteitä on kyky ottaa toisen ihmisen asema. Meadillä tämä kyky on välttämätön sille, että ihmisestä ylipäänsä tulee sosiaalinen olento. Hänen on hallittava yleistyneen toisen ihmisen asenne- ja ajatusmaailma. Roolinottokyky on sosiaalistumisprosessin tekninen osa, tarkkaa epäemotionaalista toimintaa. Stotlandin mukaan empatia on emotionaalista toimintaa, joka liikkuu miellyttävyys epämiellyttävyys ulottuvuudella. Salovey ja Mayer ovat kehitelleet emotionaalisen älykkyyden käsitettä ja määrittelevät sen kyvyksi monitoroida omia ja toisten ihmisten tunteita, eritellä niitä ja käyttää näin saatua tietoa hyväkseen omassa ajattelussaan ja toiminnassaan. Davies, Stankov ja Roberts katsovat löytäneensä tukea emotionaalisen älykkyyden erillisyydelle.


title: Sosiaalinen älykkyys

text: Daniel Goleman, tunneälyn käsitteen kehittäjä, etsiytyi menestyskirjansa jälkeen myös sosiaalisen älykkyyden piiriin. Hänen kirjansa "Social Intelligence. The New Science of Human Relationships" perustuu tutuksi tulleeseen tapaan neurologian ja genetiikan tutkimustuloksiin. Goleman ottaa heti alkuun kapean lähtökohdan sosiaalisen älykkyyden käsitteelle: hän edellyttää, että sosiaalista älykkyyttä ei voi käyttää väärin.


title: Sosiaalinen älykkyys

text:
Goleman esittelee kirjassaan sosiaalisen älykkyyden ja tunneälyn eroja seuraavalla taulukolla.
Nykyiseen neurogeneettiseen suuntaukseen liittyen Goleman uskoo, että ihmisen keskushermosto on viritetty sosiaalisesti ja että (sosiaalinen) oppiminenkin tapahtuu solujen tasolla. Erityinen selittäjäkandidaatti on italialaisten neurologien 1980-luvulla keksimä, edelleen aika kiistanalainen teoria peilisoluista. Peilisolu on aivosolu, joka toimii samalla tekoa tehtäessä ja sellaista havaittaessa identtisellä tavalla. Ihminen pystyy juuri näiden solujen avulla asettumaan toisen ihmisen asemaan, imitoimaan, simuloimaan näkemäänsä. Mitä hyötyä tästä hypoteesista sitten on muuta kuin se, ettei selittämiseen tarvita psykologiaa, kasvatustiedettä, kommunikaatiotutkimusta tms. vaan kaiken selittää neurofysiologia. Kun näitä peilisoluja tuntui löytyvän (eli magneettilaitteet hälyttivät) puhekeskuksen lähettyviltä, ilmeisesti Occamin partaveitsi pakotti tutkijat olettamaan, että kieli on myös peilisolujen mahdollistamaa. Samat peilisolut hälyttävät silloinkin, kun esimerkiksi apina aikoo syödä banaanin, mutta eivät silloin kun apina vain siirtää banaania toiseen paikkaan.


title: Barbadoksen dollari

text: Barbadoksen dollari, ISO 4217 -koodiltaan BBD, on Barbadoksen rahayksikkö. Yksi Barbadoksen dollari jakautuu 100 senttiin. Seteleitä on 2, 5, 10, 20, 50 ja 100 dollarin arvoisia. Kolikkojen nimellisarvot ovat 1, 5, 10 ja 25 senttiä sekä 1 dollari.


title: Juggling Jugulars

text: Juggling Jugulars on vuonna 1989 Lapualla perustettu suomalainen hardcore punk -yhtye. Yhtye on julkaissut useita levyjä sekä Suomessa että ulkomailla. Yhtye on levyttänyt mm. saksalaiselle Twisted Chords -levymerkille sekä suomalaiselle Kämäset levyt -levymerkille.


title: Nausithoos

text: Nausithoos () oli kreikkalaisessa mytologiassa kolmen eri henkilön nimi.


title: Nausithoos

text: Nausithoos oli Poseidonin ja Periboian poika ja Faiakean kuningas. Hänellä oli kaksi poika, Alkinoos ja Rheksenor.


title: Nausithoos

text: Nausithoos oli Odysseuksen poika, jonka Kalypso synnytti tälle niiden seitsemän vuoden aikana, jotka Odysseus vietti Kalypson vieraana tämän saarella


title: Nausithoos

text: Nausithoos oli Salamiista saapunut Theseuksen aluksen ruorimies, joka ohjasi heidät Kreetaan Theseuksen lähdettyä surmaamaan Minotauroksen.


title: Bernie Mac

text: Bernie Mac, oikealta nimeltään Bernard Jeffrey McCullough (5. lokakuuta 1957 Chicago, Illinois, Yhdysvallat – 9. elokuuta 2008 Chicago, Illinois) oli yhdysvaltalainen näyttelijä ja koomikko.


title: Bernie Mac

text: Bernie Mac aloitti stand up -koomikkona Chicagon Cotton Clubilla noin 30-vuotiaana. Hänellä oli myös oma talkshow, "Midnight Mac", joka ei kestänyt kauan. Myöhemmin Bernie Mac näytteli pienissä rooleissa elokuvissa. 2000-luvulla hän alkoi saada isompia rooleja elokuvista, esimerkiksi "Ocean's Eleven" -elokuvassa. Vuonna 2001 Mac sai FOXilta oman sarjan ("Bernie Mac Show"), joka perustui hänen omaan elämäänsä. Hän sai kaksi Emmy-palkintoa sarjastaan. Vasta vuonna 2004 Bernie Mac sai pääosaroolin elokuvasta "Mr. 3000".


title: Bernie Mac

text: Bernie Mac avioitui Rhonda McCulloughin kanssa vuonna 1977. He saivat yhden tyttären Je'Niecen vuonna 1978.


title: Bernie Mac

text: Sarkoidoosia sairastanut Bernie Mac kuoli 50-vuotiaana jouduttuaan sairaalaan keuhkokuumeen johdosta.


title: Robert Blake

text: Robert Blake (s. 18. syyskuuta 1933) on yhdysvaltalainen näyttelijä. Hän oli "Baretta"-sarjan pääosan esittäjä vuosina 1975–1978. Hän joutui vuonna 2002 pidätetyksi epäiltynä vaimonsa Bonnie Lee Bakleyn 4. toukokuuta 2001 tehdystä murhasta, mutta sai vapauttavan tuomion 16. maaliskuuta 2005.


title: Robert Blake

text: Blakella, joka on myös entinen lapsinäyttelijä, on ollut televisiouransa ohella useita elokuvarooleja, kuten elokuvissa "Kuoleman kukkula" (1959) ja "Mies Nasaretista" (1965).


title: Japanin Grand Prix 2001

text: Japanin Grand Prix 2001 oli Formula 1 -sarjan kauden päätösosakilpailu, joka ajettiin 14. lokakuuta 2001 Suzukan radalla Japanissa. Kilpailun voitti Ferrarilla ajanut Michael Schumacher, jolle voitto oli kauden yhdeksäs. Voitollaan Schumacher nousi Alain Prostin ohi kaikkien aikojen eniten pisteitä keränneeksi F1-kuljettajaksi. Jean Alesi ja Kimi Räikkönen kolaroivat kilpailussa.


title: Lillo Brancato

text: Lillo Brancato Jr. (s. 30. elokuuta 1976) on yhdysvaltalainen näyttelijä. Hänet tunnetaan rooleistaan muiden muassa elokuvissa "Jäähyväiset kummisedälle" (1993), "Päätään pidempi" (1994) ja "Purppuravyöhyke" (1995). Brancato on esiintynyt myös televisiosarjassa "Sopranos".


title: Lillo Brancato

text: Brancato pidätettiin 10. kesäkuuta 2005, kun Yonkersin poliisi oli löytänyt hänen hallustaan heroiinia. Vuonna 2009 hänet tuomittiin vankilaan murron yrityksestä, ja hän pääsi ehdonalainen vapauteen vuonna 2013. Vapautumisen jälkeen hän on palannut näyttelemisen pariin.


title: Lillo Brancato

text: Brancato syntyi Bogotássa Kolumbiassa. Hänet adoptoitiin hänen ollessaan neljän kuukauden ikäinen, ja hän kasvoi Yonkersissa, New Yorkissa. Hänen huoltajansa olivat amerikanitalialaisia, ja hän on kertonut pitävänsä itseään italialaisena.


title: Lillo Brancato

text: Brancato pidätettiin jälleen Bronxissa 10. joulukuuta 2005. Hän ja hänen 48-vuotias rikostoverinsa Steven Armento olivat ampuneet murtoyrityksen yhteydessä poliisi Daniel Enchauteguita (virantoimituksen ulkopuolella), joka joutui sairaalaan ja menehtyi vammoihinsa. Armentoa syytettiin ensimmäisen ja Brancatoa toisen asteen murhasta. Armento on näyttelijän tyttöystävän isä.


title: Lillo Brancato

text: Brancato esitti julkisesti pahoittelunsa Enchauteguin omaisille, mutta anteeksipyyntö aiheutti suuttumusta, ja uhrin sisko nimitti näyttelijän katumusta "Oscar-palkinnon arvoiseksi". Brancato on ilmoittanut "New York Magazinen" haastattelussa, että hänen elämäntarinassaan olisi ainesta elokuvaksi.


title: Lillo Brancato

text: Armento tuomittiin marraskuussa 2008 elinkautiseen vankeuteen ilman ehdonalaisen mahdollisuutta. Oikeus hylkäsi Brancatoa vastaan nostetun murhasyytteen joulukuussa 2008. Hänet todettiin kuitenkin syylliseksi murron yritykseen, josta hänelle langetettiin 10 vuotta vankeutta 9. tammikuuta 2009.


title: Lillo Brancato

text: Brancato pääsi ehdonalainen vapauteen vuonna 2013.


title: Lillo Brancato

text: Brancato on kertonut olleensa riippuvainen kokaiinista ja heroiinista. Vankilassa ollessaan Bracanto päätti lopettaa päihteiden käytön.


title: Australian jääkiekkomaajoukkue

text: Australian jääkiekkomaajoukkue edustaa Australiaa kansainvälisissä jääkiekko-otteluissa. Vuonna 2018 Australia on miesten jääkiekon maailmanrankingissa sijalla 36.


title: Australian jääkiekkomaajoukkue

text: Suurin osa maajoukkueen pelaajista on suurista jääkiekkovaltioista, kuten Kanadasta, Australiaan muuttaneita siirtolaisia.


title: Australian jääkiekkomaajoukkue

text: Australian maajoukkue debytoi talviolympialaisissa Kalifornian Squaw Valleyssa 1960. Joukkue hävisi kaikki kuusi otteluaan selvällä maalierolla, muun muassa kahdesti Suomelle, maalein 1–14 ja 2–19.


title: Australian jääkiekkomaajoukkue

text: Australia saavutti suurimman voiton jääkiekon MM-kilpailujen historiassa voitettuaan Uuden-Seelannin 58–0 vuonna 1987.


title: Australian jääkiekkomaajoukkue

text: Australian maajoukkue on pelannut 2. divisioonan maailmanmestaruuskilpailuissa vuodesta 2001. Ensimmäiseen divisioonaan joukkue nousi vuonna 2008.


title: William M. Bulger

text: William Michael (”Billy”) Bulger (s. 2. helmikuuta 1934) on yhdysvaltalainen demokraattisen puolueen poliitikko.


title: William M. Bulger

text: Bulger syntyi Massachusettsissa irlantilaisille vanhemmille. Hän oli kolmas näiden kuudesta lapsesta; yksi sisaruksista on FBI:n pitkään etsimä rikollinen James J. Bulger. Hän itse on valmistunut Boston College High Schoolista, Boston Collegesta ja Boston College Law Schoolista.


title: William M. Bulger

text: Bulgerin poliittinen ura oli huomattavan pitkäaikainen: hänet valittiin Massachusettsin edustajainhuoneeseen ensimmäistä kertaa vuonna 1961. Istuttuaan siellä neljä kautta hän pääsi Massachusettsin senaattiin vuonna 1970 ja nousi lopulta senaatin puheenjohtajaksi vuonna 1978. Hänet valittiin puheenjohtajaksi uudelleen kahden vuoden välein aina vuoteen 1996 saakka.


title: William M. Bulger

text: Bulger nimitettiin Massachusettsin yliopiston johtoon vuonna 1996. Hän vetäytyi kyseisestä virasta 1. syyskuuta 2003. Hänen puolisonsa on ollut vuodesta 1960 Mary, jonka kanssa hänellä on yhdeksän lasta.


title: Pakito

text: Pakito eli Julien Ranouil on ranskalainen eurodanceartisti. Hänen debyyttialbuminsa Video ilmestyi vuonna 2006. Levyltä singlenä julkaistut kappaleet ”Living on Video” ja ”Moving on Stereo” ylsivät myös Suomen tanssilistalle. ”Living on Video” on alun perin kanadalaisen yhtyeen Trans-X hitti vuodelta 1981.


title: Anna-Lisa Almqvist

text: Anna-Lisa Almqvist (1903–1993) oli ruotsalainen lasten- ja nuorten kirjailija, joka tunnetaan Suomessa "Annika" -kirjasarjasta. Hän on julkaissut ruotsiksi huomattavan määrän muitakin eläinaiheisia kirjoja. Almqvist halusi taiteilijaksi ja kävi taidekoulua Münchenissä. Hän oli jonkin aikaa naimisissa taiteilija Bertil Almqvistin kanssa. Hän perusti kahvilan Tukholman Karlaplanille sekä kaupungin ensimmäisen yksityisen kirjalainaamon nimeltään Bokbaren.


title: Anna-Lisa Almqvist

text: 1940-luvun alussa kirjailija osti halvalla sirkushevosen ja kirjoitti siitä ensimmäisen teoksensa "Babiana, en cirkushäst berättar". Hän muutti maalle hevosen ja tyttärensä kanssa ja kirjoitti sen jälkeen monia suosittuja tyttökirjoja hevosista.


title: Anna-Lisa Almqvist

text: Annika-sarja kertoo nuoren Annikan kasvamisesta ratsastusuransa alkutaipaleelta huippukilparatsastajaksi. Turk on alussa se sama huonokäytöksinen hevonen, jolla kaikki hevossarjat alkavat. Annika pelastaa Turkin raa'alta kohtalolta ja tulipalosta ja hevosen ja tytön välille muodostuu kiinteä side. Kirjasarjan aikana mukaan tulee Bettina, nuori kaltoin kohdeltu tyttö. Taustalla vaikuttaa mystinen intiaaninoloinen Harry, johon Annika kirjasarjan lopussa rakastuu.


title: Anna-Lisa Almqvist

text: Annika-sarja on hevossarjaksi hieman realistisempi kuin esimerkiksi Lisbeth Pahnken Britta ja Hopea -sarja tai Ruby Fergusonin Laura-sarja. Kirjoissa on raakalaismaisia tyyppejä ja jopa hevosten pahoinpitelyä.


title: Anna-Lisa Almqvist

text: Sarja alkoi ilmestyä 1962, jolloin Wahlströms flickböcker -sarjassa ilmestyi "En häst åt Annika".


title: Anna-Lisa Almqvist

text: Annika-kirjat ilmestyivät Suomessa 1970-luvulla Kariston nuortenkirjastossa ja uudestaan 1990-luvulla. Ensimmäinen (ja harvinainen) kirja "Hevonen Annikalle" ilmestyi vain pokkaripainoksena muutamaan teokseen jääneessä Vaasan nuorisokirjat -sarjassa.


title: Anna-Lisa Almqvist

text: Toisesta kirjasta Fast i sadeln, Annika ei ole otettu suomenkielistä painosta. Näissä kahdessa ensimmäisessä kirjassa esitellään Annikan ratsastuksen aloittaminen. Hevonen Annikalle -kirjassa Annika pelastaa Turkin tallin tulipalosta. Fast i sadeln -kirjassa kuvataan mm. Villin Lännen ratsastusesitystä. Kirjasarjassa on useita viittauksia näihin kahteen ensimmäiseen kirjaan.


title: Anna-Lisa Almqvist

text: Sarjassa välittyy ajankuva 1960- ja 1970 -luvuilta Ruotsista. Mm. päähenkilö Harry tupakoi tallissa useammassa kirjassa, samoin Annikan väli-ihastus Jan. Lopussa kirjailijan oli pakko tuoda päähenkilönsä yhteen sarjan lopettamiseksi. Hevoskirjana paras koko sarjasta on Annikan ratsastuskoulu. Siinä päähenkilöinä ovat hevoset ja varsinaisen satuilun osuus on pienempi kuin muissa kirjoissa.


title: James J. Bulger

text: James Joseph ”Whitey” Bulger, Jr. (3. syyskuuta 1929 Boston, Massachusetts, Yhdysvallat – 30. lokakuuta 2018, Länsi-Virginia, Yhdysvallat) oli yhdysvaltalainen rikollinen. Hän oli FBI:n kymmenen etsityimmän henkilön listalla 19. elokuuta 1999 alkaen. Hänen löytämiseensä johtavista tiedoista luvattiin kahden miljoonan dollarin palkkio. Hänet pidätettiin vuonna 2011.


title: James J. Bulger

text: Bulger syntyi Massachusettsissa katolilaisille irlantilaisille vanhemmille. Hän varttui vuokralähiössä South Bostonissa. Yksi hänen sisaruksistaan on William M. Bulger, joka on valinnut elämässään varsin erilaisen suunnan; hän toimi kahdeksantoista vuoden ajan osavaltion senaatin puheenjohtajana.


title: James J. Bulger

text: Bulger toimi vuonna 1957 vankilassa vapaaehtoisena koehenkilönä lääketieteellisissä kokeissa, joissa tutkittiin LSD:tä hoitokeinona skitsofreniaan.


title: James J. Bulger

text: Bulgerilla oli vuonna 1967 syntynyt Douglas Glenn Cyr -niminen poika, joka kuoli jo 6-vuotiaana vuonna 1973. Lapsen äiti, Bulgerin silloinen avovaimo Lindsey Cyr, salasi pojan isyyden lapsen suojelemiseksi mahdollisilta isänsä rikollisvihollisilta.


title: James J. Bulger

text: Bulger sai 2015 lisähuomiota uuden "Black Mass" -nimisen elokuvan myötä, joka kertoo Bulgerin rikollispuuhista. Elokuvassa Bulgeria näyttelee Johnny Depp.


title: James J. Bulger

text: Bulger surmattiin 30. lokakuuta 2018 heti samana päivänä, kun hänet oli siirretty Floridasta Hazeltonin vankilaan Länsi-Virginiaan.


title: James J. Bulger

text: Bulger joutui pidätetyksi ensimmäistä kertaa jo 13-vuotiaana. Hän liittyi nuorisorikollisten katujengiin, ja pidätysten jatkuttua Bulger joutui tarkkailukeskukseen, josta hän vapautui vasta vuonna 1948. Hän palveli Yhdysvaltain ilmavoimissa vuosina 1948–1952, mutta joutui tuonakin aikana toistuvasti pidätetyksi, vuonna 1950 sotilaskarkuruudesta.


title: James J. Bulger

text: Bulger syyllistyi vuonna 1952 kaappaukseen ja pian lukuisiin pankkiryöstöihin Rhode Islandilla ja Indianassa. Hänet tuomittiin kesäkuussa 1956 vankeuteen 25 vuodeksi. Hän aloitti tuomionsa kärsimisen United States Penitentiaryssa Atlantassa, mutta päätyi vuonna 1959 Alcatraziin. Hän istui siellä vuoteen 1962 ja vapautui vuonna 1965. Hän sittemmin ryhtyi järjestäytyneeseen rikollisuuteen.


title: James J. Bulger

text: Bulger kuului pääasiassa Bostonin alueella toimivaan Winter Hill Gangiin, ja häntä etsittiin epäiltynä muun muassa sellaisista rikoksista kuin osallisuudesta murhiin ja huumausainekaupasta sekä rahanpesusta.


title: James J. Bulger

text: Bulger pakeni Bostonista 23. joulukuuta 1994 ja oli kateissa siitä lähtien. Hänen kuvansa näytettiin "America's Most Wanted" -ohjelmassa ensimmäistä kertaa vuonna 1995. Alun perin häntä avusti pakomatkalla hänen rakastajattarensa Theresa Stanley.


title: James J. Bulger

text: Viimeisin vahvistettu havainto James J. Bulgerista oli Lontoosta vuodelta 2002. Heinäkuussa 2005 FBI lähetti tutkijoitaan selvittelemään mahdollista johtolankaa Uruguaysta. FBI oli tutkinut huhtikuussa 2007 Taorminassa, Sisilian saarella Italiassa mahdollisesti tehtyä havaintoa Bulgerista ja hänen rakastajattarestaan Catherinesta.


title: James J. Bulger

text: Bulger jäi kiinni Santa Monicassa Los Angelesissa 22. kesäkuuta 2011, jossa hän asui väärällä nimellä yhdessä pitkäaikaisen naisystävänsä kanssa. Myös naisystävä Catherine Greig pidätettiin. Asunnosta löytyi useita käsiaseita sekä peräti 800 000 dollarin edestä käteistä rahaa ja muita arvoesineitä.


title: James J. Bulger

text: Bostonilaisgangsteri oli kiinni jäädessään 81-vuotias, ja hän ehti olla pakosalla noin 16 vuotta.


title: James J. Bulger

text: Julkisuudessa on epäilty, että Bulger sai olla pakosalla pitkään, koska liittovaltion poliisi ei etsinyt häntä tarpeeksi tehokkaasti. Bulger oli aiemmin toiminut FBI:n tietolähteenä.


title: Pulheim

text: Pulheim on kaupunki Nordrhein-Westfalenin osavaltiossa, läntisessä Saksassa. Se kuuluu Rhein-Erft-Kreisin piirikuntaan ja sijaitsee luoteiseen Kölnistä. Vuoden 2016 lopussa kaupungin asukasluku oli 53 834. Sen pinta-ala on 72,15 neliökilometriä.


title: Pulheim

text: Nykyinen Pulheim syntyi 1. tammikuuta vuonna 1975, kun alueuudistuksen myötä Pulheimin kuntaan liitettiin useita itsenäisinä toimineita paikkakuntia. Kaupunginoikeudet uudelle Pulheimille myönnettiin 1. tammikuuta vuonna 1981.


title: Valehtelu

text: Valehtelu tarkoittaa esittämistä vilpillisesti jotakin, joka ei ole totta.


title: Valehtelu

text: Patologinen valehtelu eli mytomania on mielen sairaus, jonka oireita ovat sairaalloinen halu valehdella ja keksiä sepitettyjä tarinoita.


title: Venelina Veneva-Mateeva

text: Venelina Veneva-Mateeva (o.s. "Veneva", , s. 13. kesäkuuta 1974 Ruse) on bulgarialainen korkeushyppääjä. Hänen henkilökohtainen ennätyksensä korkeudessa on vuonna 2001 hypätty 204 cm. Hänen suurimmat saavutuksensa ovat ulkoratojen EM-hopea 2006 sekä sisäratojen MM-pronssi 2001 ja EM-pronssi 2005.


title: Venelina Veneva-Mateeva

text: Veneva karsiutui loppukilpailusta Tokion MM-kilpailuissa 1991, sisä- ja ulkoratojen MM-kilpailuissa 1995 sekä Atlantan olympialaisissa 1996. Budapestin EM-kilpailuissa 1998 hän oli viides, mutta karsiutui Sevillan MM-kilpailuissa 1999. Hän sijoittui sisäratojen EM-kilpailuissa 2000 neljänneksi ja Sydneyn olympialaisissa yhdeksänneksi. Hän sai pronssia Lissabonin MM-hallikisoissa 2001 tuloksella 196. Edmontonin MM-kilpailuissa hän oli samana vuonna neljäs.


title: Venelina Veneva-Mateeva

text: Veneva karsiutui loppukilpailusta EM-hallikisoissa 2002. Hän sijoittui neljänneksi Pariisin MM-kilpailuissa 2003 tuloksella 198. Seuraavana vuonna hän oli sisäratojen MM-kilpailuissa seitsemäs, mutta karsiutui loppukilpailusta Ateenan olympialaisissa. Hän sai 2005 pronssia Madridin EM-hallikilpailuissa tuloksella 197 ja sijoittui kymmenenneksi Helsingin MM-kilpailuissa. Göteborgin EM-kilpailuissa 2006 hän sai hopeaa tuloksella 203.


title: Venelina Veneva-Mateeva

text: Veneva jäi kiinni dopingista tammikuussa 2007 maannaisensa Vanja Stambolovan kanssa. Bulgarian yleisurheiluliitto vapautti heidät syytteistä, mutta kansainvälinen yleisurheiluliitto IAAF valitti päätöksestä urheilun välitystuomioistuimelle ja CAS piti kahden vuoden kilpailukiellon voimassa. Veneva oli kilpailukiellossa ajan 03.04.2007 – 02.04.2009 ja hänen vuoden 2007 tuloksensa hylättiin 24.01.2007 lähtien. Näin hän menetti Birminghamin EM-hallikilpailuissa saavuttamansa pronssimitalin.


title: Venelina Veneva-Mateeva

text: Veneva palasi kilpailuihin kilpailukieltonsa jälkeen vuonna 2009, mutta karsiutui Berliinin MM-kilpailuissa. Hän karsiutui myös vuoden 2010 Dohan MM-hallikilpailuissa ja Barcelonan EM-kilpailuissa. Pariisin EM-hallikilpailuissa 2011 hän oli seitsemäs tuloksella 192 cm. Saman vuoden Daegun MM-kilpailuissa hän karsiutui. Istanbulin sisäratojen MM-kilpailuissa 2012 hän karsiutui niin ikään loppukilpailusta jäätyään karsinnassa ilman tulosta. Helsingin EM-kilpailuissa 2012 hän oli kahdestoista, mutta karsiutui loppukilpailusta Lontoon olympialaisissa.


title: Timothy L. O’Brien

text: Timothy L. O’Brien (s. 25. huhtikuuta 1962 New York, Brooklyn, Yhdysvallat) on yhdysvaltalainen toimittaja, joka on kirjoittanut muun muassa "The Wall Street Journaliin", "The New York Timesiin" ja "Talk Magazineen". Hänet tunnetaan lausunnostaan, jossa hän vähätteli Donald Trumpin omaisuutta. Hän väitti omaisuuden olevan noin 150–200 miljoonaa dollaria, minkä vuoksi Trump nosti herjaussyytteen häntä vastaan. Trumpin omaisuudeksi on arvioitu vuonna 2005 2,7 miljardia dollaria.


title: Timothy L. O’Brien

text: O’Brien on kirjoittanut kaksi kirjaa: "Bad Bet" (1998) ja "" (2005). O'Brien kirjoittaa Bloomberg L.P..


title: Ban Chiang

text: Ban Chiang oli muinainen pronssikautinen asuinpaikka Koillis-Thaimaassa. Siellä asuttiin neoliittisesta kivikaudesta rautakauteen. Sen haudat ovat ajalta 2100 eaa. – 200 jaa. Pronssi tuli tänne noin 2000 eaa. Ensimmäiset ajoitukset, joiden mukaan pronssiesineet ovat ajalta 4420–3400 eaa. ovat nykynäkemyksen mukaan vääriä.


title: Arto Tuominen

text: Arto Tuominen (4. heinäkuuta 1941 Lempäälä – 6. joulukuuta 1986 Helsinki) oli suomalainen näyttelijä.


title: Arto Tuominen

text: Tuomisella oli päärooli Risto Jarvan elokuvassa Ruusujen aika (1969). Hän näytteli myös Jarvan elokuvissa Jäniksen vuosi (1977) ja Loma (1976) sekä muissa elokuvarooleissa.


title: Arto Tuominen

text: Hän oli naimisissa vuosina 1963–1973 näyttelijä Marjatta Raidan kanssa. Heille syntyi kaksi lasta, mutta liitto päättyi avioeroon.


title: Imikät

text: Imikät ("Pulmonaria") on lemmikkikasvien ("Boraginaceae") heimoon kuuluva kasvisuku, jonka lajeja esiintyy luonnonvaraisena pääosin Euroopassa ja Aasian länsiosissa.


title: Imikät

text: Sukuun kuuluu noin 20 lajia. Ne ovat monivuotisia, ruohovartisia kasveja joilla on kiemurteleva maavarsi. Kukat ovat puhjetessaan punaiset ja muuttuvat sitten sinisiksi tai violeteiksi.


title: Bertel Lindh

text: Oskar Bertel Lindh (3. huhtikuuta 1908 Sipoo – 10. huhtikuuta 1996 Sipoo) oli uusimaalainen maanviljelijä ja maallikkosaarnaaja joka toimi RKP:n kansanedustajana ja ministerinä 1950- ja 1960-luvuilla.


title: Bertel Lindh

text: Lindhin vanhemmat olivat maanviljelijä Karl Oskar Lindh ja Maria Alexandra Siberg. Hän kävi kansakoulun sekä kansanopiston ja suoritti vuonna 1936 tutkinnon saarnaamislupaa varten Porvoon tuomiokapitulissa. Lindh toimi maanviljelijänä Sipoossa ja sen ohella hän oli Porvoon hiippakunnan kristillisen nuorisotyön matkapuhujana 1928–1938 ja Uudenmaan ruotsalaisen maataloustuottajien liiton toiminnanjohtajana 1966–1970.


title: Bertel Lindh

text: Lindh oli RKP:n kansanedustajana vuosina 1953–1966 edustaen Uudenmaan läänin vaalipiiriä. Hän tuli kansanedustajaksi alun perin edustaja Henrik Kullbergin tilalle 11. joulukuuta 1953. Lindh toimi toisena maatalousministerinä Sukselaisen I hallituksessa 1957. Lindh oli myös Sipoon kunnanvaltuuston varapuheenjohtaja ja kirkolliskokouksen ja laajennetun piispainkokouksen jäsen sekä Suomen ruotsalaisen kunnallisliiton ja Uudenmaan ruotsalaisen maataloustuottajien liiton puheenjohtaja.


title: Bertel Lindh

text: Lindh oli naimisissa vuodesta 1931 Svea Valdine Ingeborg Wiikin kanssa. Hän sai kunnallisneuvoksen arvonimen 1968.


title: Torsten Nordström

text: Torsten Edvin Nordström (20. toukokuuta 1897 Vaasa – 1. huhtikuuta 1989 Vaasa) oli Pohjanmaan ruotsinkieliseltä rannikkoseudulta kotoisin ollut TVH:n piiri-insinööri joka toimi RKP:n kansanedustajana 1930-luvun lopulta 1960-luvun lopulle. Hän toimi ministerinä V. J. Sukselaisen lyhytikäiseksi jääneessä I hallituksessa.


title: Torsten Nordström

text: Nordströmin vanhemmat olivat asemapäällikkö Erik Wilhelm Nordström ja Emilia Sofia Smulter. Hän pääsi ylioppilaaksi 1915 ja valmistui diplomi-insinööriksi 1920. Nordström oli TVH:n palveluksessa ylimääräisenä insinöörinä 1921–1925, nuorempana insinöörinä 1925–1930 ja vanhempana insinöörinä 1930–1934. Hänen uransa jatkui Vaasan tie- ja vesirakennuspiirin vt. piiri-insinöörinä 1934–1953 ja viimeksi hän oli piiri-insinöörinä 1953–1964.


title: Torsten Nordström

text: Nordström oli RKP:n kansanedustajana vuosina 1936–1939, 1951–1962 sekä 1966–1970 edustaen Vaasan läänin eteläistä vaalipiiriä. Hän oli reilun kuukauden ajan II kulkulaitosten ja yleisten töiden ministeri Sukselaisen I hallituksessa 1957, mutta menetti salkkunsa RKP:n jättäessä hallituksen. Nordström toimi presidentin valitsijamiehenä vuosien 1950 ja 1956 presidentinvaaleissa ja oli myös Vaasan kaupunginvaltuuston ja kaupunginhallituksen jäsen sekä Suomen ruotsalaisten kansankäräjien jäsen ja valtuutettu.


title: Prinsessa Daisy

text: Prinsessa Daisy on Mario-peleissä esiintyvä hahmo, jonka ensiesiintyminen tapahtui Super Mario Land -pelissä alkuperäisellä Game Boy -käsikonsolilla.


title: Prinsessa Daisy

text: Daisy eroaa ulkonäöltään tutummasta Prinsessa Peachista. Peachilla on vaalea tukka ja vaaleanpunainen mekko, kun puolestaan Daisylla on ruskea tukka ja oranssi mekko.


title: Prinsessa Daisy

text: Ennen Mario Party 4:n julkaisua Daisyllä oli pitkät hiukset kuten Peachillä. Daisyn mekko oli tällöin keltainen, jossa oli valkoisia pallopäisiä kolmioita ja hänellä oli vaaleanpunainen kruunu. Mario Party 4:n julkaisun jälkeen hänelle ilmeistyi lyhyet hiukset, kultainen kruunu ja oranssi-keltainen mekko.


title: Prinsessa Daisy

text: Mario Kartissa Daisy Circuitissa on Daisy ja Luigi tanssimassa-patsas, josta voidaan päätellä että Daisy on ihastunut Luigiin.


title: Prinsessa Daisy

text: Prinsessa Daisy on esiintynyt seuraavissa peleissä:


title: Veli Verkko

text: Veli Kaarle Verkko (alk. Werkko; 8. heinäkuuta 1893 Helsinki – 6. huhtikuuta 1955 Helsinki) oli suomalainen sosiologi, tilastovirkamies ja kriminologian tutkija.


title: Veli Verkko

text: Verkon vanhemmat olivat seminaarinjohtaja Kaarle Werkko ja Lydia Eunice Enebäck. Hän pääsi ylioppilaaksi 1911 ja valmistui filosofian kandidaatiksi 1914, lisensiaatiksi 1931 ja tohtoriksi 1932. Verkko teki vuonna 1927 opintomatkat Englantiin ja Ranskaan.


title: Veli Verkko

text: Verkko toimi oikeusministeriön tilastotoimiston 2. aktuaarina 1918–1933, tilastotoimiston päällikkönä 1933–1940 sekä tilastollisen osaston johtajana 1940–1955. Hän oli Helsingin yliopistossa kriminologian ja tilastotieteen dosenttina 1940–1948, vt. sosiologian professorina 1946–1948 ja professorina 1948–1955. Tämän lisäksi Verkko toimi Suomen kriminalistiyhdistyksen sihteerinä ja vuosikirjan toimittajana 1934–1952 sekä Pohjoismaisen kriminalistiyhdistyksen vuosikirjan toimittajana vuodesta 1936 lähtien ja yhteistyövaliokunnan jäsenenä vuodesta 1937.


title: Veli Verkko

text: Verkko muistetaan parhaiten kehittämästään teoriasta, jonka mukaan suomalaisten ”huono viinapää” selitti Suomen kansainvälisesti korkeat henkirikosluvut. Hän pyrki todistamaan teoriansa erilaisilla tilastollisilla aineistoilla ja kansatieteellisillä kuvauksilla. Myöhempi tutkimus on kumonnut väitteen, mutta myyttinä se on jäänyt elämään. Verkko kehitti myös 1920-luvulla oikeustilastomenetelmän, jota käytettiin Suomessa 1980-luvulle asti. Lisäksi hän tunnisti eräitä henkirikosten määriin liittyviä tilastollisia lainalaisuuksia, joista osa tunnetaan edelleen.


title: Šaška

text: Šaška () on yksiteräinen, tyypillisesti väistimetön sapeli. Ase syntyi Kaukasuksen kansojen keskuudessa ja sen käytön omaksuivat monet Ukrainan ja Venäjän kasakoista. Šaškasta syntyi näin kaksi erilaista tyyppiä; pidempi kaukaasialainen malli ja lyhyempi kasakoiden suosima malli. Venäjän asevoimat omaksuivat šaškan 1800-luvulla Kaukasuksen valloituksen yhteydessä ja sitä kantoivat neuvostosotilaat vielä toisessa maailmansodassa.


title: Kivikausi Kaakkois-Aasiassa

text: Kivikausi Kaakkois-Aasiassa alkoi jo monien nykyihmistä edeltäneiden lajien aikana, ja jatkui varhaisen nykyihmisen valtakaudella pronssikauden alkuun asti.


title: Kivikausi Kaakkois-Aasiassa

text: Kaakkois-Aasiassa asui hominideja jo noin puolitoista miljoonaa vuotta sitten. Sangiranista Jaavan saarelta on löydetty paleoliittisia työkaluja 800 000 vuoden takaa. Niiden tekijäksi on arvioitu jaavanihminen. Indonesiasta on löydetty yksinkertaisia kivityökaluja, jotka valmistaneita pienikokoisia floresinihmisiä asui Indonesiassa vielä 17 000 vuotta sitten.


title: Kivikausi Kaakkois-Aasiassa

text: Nykyihminen saattoi saapua Kaakkois-Aasian saarille jo 70 000, varmemmin noin 50 000 vuotta sitten.


title: Kivikausi Kaakkois-Aasiassa

text: Luoteis-Thaimaassa sijainnut Spirit Cave oli asuttuna noin 9000–5500 eaa. Jäänteiden mukaan siellä asui metsästäjä-keräilijöitä, jotka on liitetty Hoabinhian-kulttuuriin.


title: Kivikausi Kaakkois-Aasiassa

text: Kiinassa viljeltiin riisiä jo 6000-luvulla eaa., mutta viljely levisi Kaakksois-Aasiaan hitaasti ja epätasaisesti. Vietnamista on löytynyt vanhoja saviastioita, ja vaikka keramiikka yleensä yhdistetään maanviljelyyn, on mahdollista, että siellä eli 5000-luvulla eaa. metsästäjä-keräilijöitä jotka kuitenkin tunsivat neoliittiselle ajalle tyypillisiä esineitä.


title: Eugen Wolff

text: Carl Oskar Eugène (Eugen) Wolff (2. marraskuuta 1851 Vaasa – 20. toukokuuta 1937 Viipuri) oli suomalainen teollisuusmies ja metsäteollisuusyhtiö Tornator Oy:n perustaja. Hän oli myös mukana politiikassa ja toimi Suomen itsenäistyttyä lyhyen aikaa diplomaattina.


title: Eugen Wolff

text: Eugen Wolffin vanhemmat olivat kauppaneuvos Carl Gustaf Wolff ja tämän toinen vaimo Natalia Strömsten. Wolff pääsi ylioppilaaksi 1869 ja opiskeli kielitiedettä Helsingissä sekä vuosina 1872–1874 Ranskassa, Englannissa ja Saksassa. Hän toimi viipurilaisen kauppahuone Hackman & Co:n prokuristina 1879–1898. Wolff perusti Tornator Oy:n vuonna 1888 yhdessä veljensä Reguel Wolffin, Alexander Wolter Ramsayn sekä eräiden muiden kanssa ja toimi yhtiön toimitusjohtajana 1900–1919. Alkuvaiheessa yhtiö valmisti pelkästään lankarullia, mutta toiminta laajeni pian paperiteollisuuteen. Wolffin vaikutus varsinkin Tainionkoskella sijainneiden tehtaiden laajentamiseen oli merkittävä, ja saha ja puuhiomo syrjäyttivät nopeasti lankarullatehtaan merkityksessä. Tainionkosken sellutehtaaseen rakennettiin Suomen ensimmäiset happotornit. Wolff palkkasi metsäalan ammattilaisia huolehtimaan yhtiön metsäomaisuuden hoidosta.


title: Eugen Wolff

text: Wolff oli myös Suomen Höyrylaiva Oy:n perustajia ja kuului sen johtokuntaan vuosina 1883–1932. Wolff oli Pohjoismaiden Osakepankin hallintoneuvoston jäsen 1890–1899 ja hallintoneuvoston puheenjohtaja 1893–1899.


title: Eugen Wolff

text: Wolff oli Viipurin kaupunginvaltuuston sekä rahatoimikamarin jäsen ja toimi kaupungin edustajana porvarissäädyssä vuosien 1900 ja 1905–1906 säätyvaltiopäivillä. Vuosina 1886–1899 hän oli Ison-Britannian varakonsulina Viipurissa.


title: Eugen Wolff

text: Wolff kuului jäsenenä vuoden 1899 niin sanottuun suureen lähetystöön, joka vei keisari Nikolai II:lle Suomesta kerätyn helmikuun manifestia vastustaneen suuren adressin. Poliittisen toimintansa vuoksi hän oli karkotettuna Suomesta ensimmäisen sortokauden aikana 1903–1905. Hän joutui venäläisten silmätikuksi jo suuren adressin aikana, ja huhtikuussa 1903 hän sai ensimmäisten joukossa karkotusmääräyksen. Hän oleskeli tuon ajan Tukholmassa.


title: Eugen Wolff

text: Wolff oli mukana myös suomalaisessa lähetystössä, joka kävi vuosina 1917–1918 Englannin, Ranskan, Belgian, Espanjan ja Italian hallitusten sekä Pyhän istuimen luona pyytämässä näiltä valtioilta Suomen itsenäisyyden tunnustamista. Vuonna 1919 hän toimi lyhyen aikaa Suomen väliaikaisena diplomaattisena edustajana Tukholmassa. Tässä yhteydessä Wolff erosi Tornatorin toimitusjohtajan paikalta, koska molempien tehtävien yhtäaikainen hoitaminen oli hankalaa. Hän myi samana vuonna Tornatorin osake-enemmistön Suomen valtiolle, mutta jatkoi vielä johtokunnan jäsenenä.


title: Eugen Wolff

text: Wolff lahjoitti runsaasti rahaa hyväntekeväisyyteen ja kulttuurilaitoksille. Hän oli aloitteentekijänä Viipurin taiteenystävät -seuran perustamisessa.


title: Kalle Välimaa

text: Kaarlo (Kalle) Kustaa Välimaa (16. maaliskuuta 1872, Kangasala – 19. marraskuuta 1943) oli tamperelainen kauppaneuvos joka oli perustamassa Kajaanin Puutavara Oy:tä (myöhemmin Kajaani Oy) yhdessä Paloheimon veljesten kanssa.


title: Kalle Välimaa

text: Välimaan vanhemmat olivat pienviljelijä Kustaa Välimaa ja Justiina Sarsanaho. Hän kävi kansakoulun ja 1890 kauppaopiston. Välimaa oli Tampereen Puhelin Oy:n isännöitsijänä 1896–1906, Tampereen osakepankin johtokunnan jäsenenä 1906–1916 ja Tampereen säästöpankin johtajana vuodesta 1916. Kajaanin Puutavara Oy:ssä Välimaa oli johtokunnan jäsenenä ja puheenjohtajana vuodesta 1908 alkaen. Hän oli myös Tampereen kaupunginvaltuuston jäsen sekä Tampereen kauppaseuran ja kauppayhdistyksen johtokunnan jäsen ja puheenjohtaja.


title: Kalle Välimaa

text: Välimaa sai kauppaneuvoksen arvon 1932.


title: Pál Kovács

text: Pál Kovács (s. 17. heinäkuuta 1912 Debrecen – 8. heinäkuuta 1995 Budapest) oli unkarilainen miekkailija ja olympiavoittaja. Hänen aseenaan oli säilä.


title: Pál Kovács

text: Pál Kovács voitti kultaa viisissä olympiakisoissa, mitä parempaan on pystynyt vain hänen joukkuetoverinsa Aladár Gerevich. He molemmat kuuluivat Unkarin miehistöön, joka voitti säilämiekkailussa joukkuekultaa Berliinissä 1936, Lontoossa 1948, Helsingissä 1952, Melbournessa 1956 ja Roomassa 1960 – Gerevich aloitti kultamitalien keräämisen jo vuonna 1932. Henkilökohtaisen olympiavoiton Kovács saavutti Helsingissä 1952 saatuaan neljä vuotta aiemmin pronssia. Henkilökohtaisen maailmanmestaruuden hän voitti 1937 ja 1953.


title: Jos nukun kiltisti sohvalla...

text: Jos nukun kiltisti sohvalla... on suomalaislaulaja Pete Seppälän debyyttialbumi, joka julkaistiin Suomen Sony BMG:n kautta 25. lokakuuta 2006.


title: Jos nukun kiltisti sohvalla...

text: Albumilta julkaistiin singleinä kappaleet ”Neljä seinää” ja ”Petterin jukeboksi”. Sävellyksiä levylle ovat tehneet mm. Petri Munck, Kristian Maukonen ja Sengi Lukangu. Sanoituksista suuri osa on Peten omia (kappaleet 1, 3, 6, 12) tai Peten ja muiden sanoittajien yhteistyötä (2, 4, 5). Tekstit ovatkin levyllä tärkeässä roolissa, eli laulut kertovat hyvin erilaisia, sekä herkkiä että humoristisia tarinoita. ”Sitruunaperhonen”, joka sai ensiesityksensä syksyn 2006 Elämä Lapselle -konsertissa, kertoo leukemiaan kuolleesta pikkutytöstä, ”Petterin jukeboksi” taas kaveriporukan perjantai-illanvietosta. Levyn nimikappale luettelee kliseitä, joita ihmiset lausuvat toisilleen baareissa (”Tulisitko jatkoille jos nukun kiltisti sohvalla?”), mutta kertoo samalla tarinaa rakastumisesta, kun se viimeisin seuraksi lähtenyt tyttö jääkin vierelle pidemmäksi aikaa.


title: Jos nukun kiltisti sohvalla...

text: ”Vuodenajat vaihtuu” -balladissa on pelkkä pianosäestys, jonka Lenni-Kalle Taipale soitti kansitekstien mukaan ensimmäisellä otolla nauhalle. Muut kappaleet ovat rentoa pop-rockia, ja Seppälä yhtyeineen esittää niitä keikoilla selvästi raskaampina rock-versioina.


title: Vatikaanin radio

text: Vatikaanin radio (ital. Radio Vaticana) on yksi Vatikaanivaltion virallisista viestimistä. L'Osservatore Romanon ohella Vatikaanin radio on Vatikaanin merkittävin viestin.


title: Vatikaanin radio

text: Nykypäivänä radio tarjoaa lähetyksiään 47 eri kielellä, minkä lisäksi radio esimerkiksi ylläpitää myös Internetpalveluja. Historiansa aikana Vatikaanin radiolla on ollut suurempi rooli kuin pelkällä kääpiövaltion viestimenä, ja esimerkiksi toisen maailmansodan aikana radio tarjosi tärkeitä uutisia liittoutuneille, välitti viestejä, muttei välittänyt fasistisen Italian propagandaa.


title: Vatikaanin radio

text: Vatikaanin radio aloitti lähetyksensä kutsumerkillä HVJ kahdella lyhytaaltotaajuudella 10 kilowatin lähettimillä 12. helmikuuta 1931. Avauslähetyksessä puhui paavi Pius XI. Radion "isänä" tunnettu Guglielmo Marconi oli paavin henkilökohtainen ystävä ja toimi radioaseman teknisenä johtajana. Vuonna 1933 rakennettiin pysyvä mikroaaltolinkki Vatikaanin palatsin ja paavin kesäasunnon Castel Gandolfon välille. Vuonna 1936 radioasema sai ITU:lta erityisluvan suunnata lähetyksiään ilman maantieteellisiä rajoitteita. 25. tammikuuta 1937 asema sai uuden 25 kilowatin Telefunkenin lähettimen ja kaksi suunta-antennia. Nyt asema lähetti yli 10 taajuudella.


title: Vatikaanin radio

text: Vatikaanin Radion lähetysasema sijaitsee Santa Maria di Galerian kylässä 25 kilometriä Roomasta. 8. lokakuuta 1951 Italian ja Pyhän istuimen allekirjoittamalla lateraanisopimuksella lähetinkeskus kuuluu Pyhän istuimen hallinnoimaan alueeseen. Paavi Pius XII vihki keskuksen käyttöön 27. lokakuuta 1957.


title: Rudolf Kárpáti

text: Rudolf Kárpáti (s. 17. heinäkuuta 1920 Budapest – 1. helmikuuta 1999 Budapest) oli unkarilainen miekkailija ja olympiavoittaja. Hänen aseenaan oli säilä.


title: Rudolf Kárpáti

text: Rudolf Kárpáti voitti säilämiekkailussa kuusi olympiakultaa. Lontoossa 1948 ja Helsingissä 1952 hän voitti joukkuekultaa. Melbournessa 1956 ja Roomassa 1960 hän voitti kultaa joukkuekilpailujen lisäksi myös henkilökohtaisessa kilpailussa.


title: Rudolf Kárpáti

text: Melbournen 1956 henkilökohtaisessa kilpailussa Kárpáti hävisi vain Puolan Jerzy Pawlowskille, joka kuitenkin kärsi kaksi tappiota. Joukkuekilpailun kuudesta kultamitalistista kolme loikkasi länteen mutta Kárpáti pysyi kotimaassaan. Rooman 1960 henkilökohtaisessa kilpailussa Kárpáti hävisi Romanian Rohonyille. Tuloksesta kärsineet ranskalaiset tekivät vastalauseen väittäen Kárpátin hävinneen tahallaan mutta se ei mennyt läpi. Kárpáti hävisi vielä toisenkin kerran – ranskalaiselle Claude Arabolle – mutta voitti kultaa. Joukkuekilpailun finaalin ratkaisuottelussa Kárpáti voitti Puolan Jerzy Pawlowskin.


title: Rudolf Kárpáti

text: Henkilökohtaisen maailmanmestaruuden Kárpáti voitti 1954 ja 1959.


title: Forever Young (albumi)

text: Forever Young on Alphaville-yhtyeen debyyttialbumi, joka julkaistiin syyskuussa 1984.


title: Forever Young (albumi)

text: Albumilta löytyvät muun muassa yhtyeen tunnetuimmat kappaleet "Big In Japan", "Forever Young" ja "Sounds Like A Melody".


title: Forever Young (albumi)

text: Albumi nousi muun muassa Norjassa ja Ruotsissa albumilistan kärkisijoille.


title: Kekrops II

text:
Kekrops II () oli kreikkalaisessa mytologiassa Ateenan kuningas, Erekhtheuksen ja Praksithean vanhin poika.
Hänen isänsä kuoltua tämän seuraajaa valitsemaan asetettiin Ksuthos, joka päätti luovuttaa valtaistuimen Kekropsille. Tästä hyvästä hänen veljensä karkottivat Ksuthoksen pois maasta.


title: Kekrops II

text: Kekrops meni naimisiin Eupalamoksen tyttären Metiadusan kanssa. Tästä liitosta syntyi Pandion, joka puolestaan seurasi isäänsä kuninkaana.


title: Kekrops II

text: Kekropsin mainitaan pyhittäneen Athene Poliaan temppelissä olleen suuren puisen Hermeen patsaan. Hänen kerrotaan myös ensimmäisenä nimittäneen Zeusta ylijumalaksi, ja hän kieltäytyi uhraamasta Zeukselle mitään elävää ja uhrasi kakkuja, jotka tunnettiin nimellä "pelanoi".


title: Zekū

text: Zekū () on MUCCun kolmas studioalbumi.


title: Zekū

text: Japanissa levystä julkaistiin kaksi eri versioita: tavallinen versio sekä rajoitettu DVD:n ja CD:n sisältävä versio.


title: Endre Kabos

text: Endre Kabos (s. 5. marraskuuta 1906 Nagyvárad – 4. marraskuuta 1944 Budapest) oli unkarilainen miekkailija ja olympiavoittaja. Hänen aseenaan oli säilä.


title: Endre Kabos

text: Kabos voitti säilämiekkailussa kolme olympiakultaa. Los Angelesissa 1932 hän oli voittamassa joukkuekilpailua, ja Berliinissä 1936 hän voitti kultaa henkilökohtaisessa kilpailussa ja joukkuekilpailussa. Lisäksi hän saavutti pronssia Los Angelesin kisojen henkilökohtaisessa kilpailussa.


title: Endre Kabos

text: Kabos kuoli päivää ennen 38-vuotissyntymäpäiväänsä Margitin sillan räjähdyksessä Budapestissa.


title: Australian Grand Prix 2001

text: Australian Grand Prix 2001 (virallisesti 2001 Formula 1 Qantas Australian Grand Prix) oli Formula 1 -kauden avausosakilpailu, joka ajettiin 4. maaliskuuta 2001 Melbournen radalla Australiassa. Kilpailun voitti Ferrarilla ajanut Michael Schumacher.


title: György Piller

text: György Piller (s. 19. kesäkuuta 1899, Eger – 6. syyskuuta 1960, San Francisco) oli unkarilainen miekkailija ja olympiavoittaja. Hänen menestyksekkäin aseensa oli säilä mutta hän saavutti joukkuekilpailun EM-mitaleja myös floretilla.


title: György Piller

text: Piller voitti säilämiekkailussa olympiakultaa sekä henkilökohtaisessa kilpailussa että joukkuekilpailussa Los Angelesin 1932 kisoissa. Euroopan mestaruuden hän voitti 1930-luvulla kahdesti henkilökohtaisessa kilpailussa ja neljästi joukkuekilpailussa.


title: Malesian Grand Prix 2001

text: Malesian Grand Prix 2001 oli Formula 1 -sarjan osakilpailu, joka ajettiin 18. maaliskuuta 2001 Sepangin radalla Malesiassa. Kilpailu oli kauden toinen ja sen voitti Ferrarilla ajanut Michael Schumacher.


title: Brasilian Grand Prix 2001

text: Brasilian Grand Prix 2001 (virallisesti "Grande Premio Marlboro do Brasil 2001") oli Formula 1 -sarjan 3. osakilpailu, joka ajettiin 1. huhtikuuta 2001 Interlagosin radalla Brasiliassa. Kilpailun voitti McLarenilla ajanut David Coulthard, jolle voitto oli kauden ensimmäinen ja samalla uransa kymmenes. Toiseksi sijoittui Ferrarin Michael Schumacher ja kolmanneksi Sauberin Nick Heidfeld jolle palkintokorokesijoitus oli uran ensimmäinen. Samalla palkintokorokesijoitus oli Sauberille ensimmäinen sitten Belgian GP:n 1998.


title: Brasilian Grand Prix 2001

text: Lähdössä Mika Häkkisen auto sammui. Viidennen lähtövalon kohdalla hän heilutti käsiään sammumisen merkiksi, mutta kilpailu käynnistyi valojen sammuttua. Häkkinen joutui keskeyttämään kytkin ongelmien vuoksi.


title: Brasilian Grand Prix 2001

text: Juan Pablo Montoya johti usean kierroksen verran kilpailua. Ohitettuaan Arrowsin Jos Verstappenia kierroksella radan takasuoralla Verstappenilla oli vauhtia liian paljon, joten hän ajoi Montoyan perään ja molemmat joutuivat keskeyttämään.


title: Julio Médem

text: Julio Médem Lafont (s. 21. lokakuuta 1958) on espanjalainen elokuvaohjaaja. Hän syntyi San Sebastiánissa, Baskimaassa.


title: Julio Médem

text: Médem on koulutukseltaan lääkäri. Vaikka hän aloitti ohjaajantyönsä jo 1970-luvulla, hänen läpimurrokseen osoittautui vasta "Lehmät" (1991). Hänen myöhempiä töitään ovat muiden muassa "Punainen orava" (1992), "Tierra" (1996), "Napapiirin rakastavaiset" (1998) ja "Lucia ja seksi" (2001).


title: Julio Médem

text: Vuonna 2003 ilmestynyt "La pelota vasca" oli ohjaajansa kuvaus Baskimaan oloista nykypäivänä.


title: Julio Médem

text: Médem oli vuonna 1996 ehdolla Cannesin Kultaisen palmun saajaksi. Vaikka hän ei voittanut kyseistä palkintoa, hänet on palkittu espanjankielisen elokuvan arvostetuimmalla palkinnolla Goyalla. Hän oli vuonna 1998 ehdolla Kultaisen leijonan saajaksi Venetsian elokuvajuhlilla.


title: Missä olet Laila?

text: Missä olet Laila? on Scandinavian Music Groupin neljäs studiolevy. Se ilmestyi 3. lokakuuta 2007. Ensimmäinen single "Vieläkö soitan banjoa?" julkaistiin digitaalisesti heinäkuun alussa 2007. Toisena singlenä julkaistiin "Mustana, maidolla, kylmänä, kuumana", jossa on mukana PMMP -yhtyeen Paula Vesala. Kolmas single oli "Naurava turskan kallo".


title: Missä olet Laila?

text: Levyn ensipainoksessa tuli mukana DVD-levy, joka sisälsi videon kappaleeseen "Vieläkö soitan banjoa?", videon sen kuvauksista ja Arto Tuohimaan ohjaaman dokumentin "Rannalta toiselle", joka kertoi edellisen levyn, "Hölmö rakkaus ylpeä sydän", teosta.


title: Missä olet Laila?

text: "Missä olet Laila?" myi kultaa eli yli 15 000 kappaletta lokakuussa 2008. Se oli Suomen virallisella albumilistalla yhteensä 10 viikkoa, korkeimmillaan sijalla #6. Singlet eivät saaneet juurikaan radiosoittoa.


title: Missä olet Laila?

text: Nuorgam nosti levyn kappaleen "Lopulta olemme kuitenkin yksin" yhdeksi 2000-luvun kotimaiseksi pophelmeksi 110 muun kappaleen joukkoon ja perustelee valintaansa sillä, että kappale on ""musiikin muotoon puettu novelli, joka kruunasi esittäjänsä kehittymisen merkittäväksi pop-yhtyeeksi"".


title: San Marinon Grand Prix 2001

text: San Marinon Grand Prix 2001 oli Formula 1 -sarjan osakilpailu, joka ajettiin 15. huhtikuuta 2001 Imolan radalla Italiassa. Kilpailun voitti Williamsilla ajanut Ralf Schumacher, jolle voitto oli kauden ja koko uran ensimmäinen. Schumacher ajoi myös nopeimman kierroksen ajalla 1.25,524 (kierroksella 27).


title: Elf (yhdysvaltalainen yhtye)

text: Elf oli yhdysvaltalainen rockyhtye. Sen perustivat vuonna 1967 laulaja Ronnie James Dio, kosketinsoittaja Doug Thaler, rumpali Gary Driscoll sekä kitaristit Nick Pantas ja David Feinstein. Yhtyeen nimi oli alun perin The Electric Elves, mutta myöhemmin se lyhennettiin The Elvesiksi ja lopulta Elfiksi 1970-luvun puolivälissä. Kolme albumia levytettyään Elf hajosi vuonna 1975.


title: Ödön Tersztyánszky

text: Ödön Tersztyánszky (6. maaliskuuta 1890 Csákvár – 21. kesäkuuta 1929 Budapest) oli unkarilainen miekkailija ja olympiavoittaja. Hänen menestyksekkäin aseensa oli säilä mutta hän saavutti joukkuekilpailun olympiamitalin myös floretilla.


title: Ödön Tersztyánszky

text: Tersztyánszky saavutti miekkailussa kaksi joukkuemitalia Pariisin 1924 olympialaisissa. Neljä vuotta myöhemmin Amsterdamin olympialaisissa hän voitti säilällä kultaa sekä henkilökohtaisessa kilpailussa että joukkuekilpailussa. Euroopan mestaruuskilpailuissa hän saavutti säilällä hopeaa henkilökohtaisessa kilpailussa 1927.


title: Ödön Tersztyánszky

text: Ödön Tersztyánszky kuoli 39-vuotiaana auto-onnettomuudessa 10 kuukautta olympiavoittojensa saavuttamisen jälkeen.


title: Lorraine Bracco

text: Lorraine Bracco (s. 2. lokakuuta 1954) on yhdysvaltalainen näyttelijä. Hänet tunnetaan parhaiten hänen rooleistaan draamassa; hän esitti Karen Hilliä elokuvassa "Mafiaveljet" vuonna 1990 ja Tonyn psykiatria, tohtori Jennifer Melfia sarjassa "Sopranos".


title: Lorraine Bracco

text: Bracco syntyi Brooklynissä ja kasvoi pääasiassa Hicksvillessä, New Yorkissa. Hän muutti vuonna 1974 Ranskaan. Hänellä on englantilaisia ja italialaisia sukujuuria, ja hän puhuu sujuvaa ranskaa. Hän on ollut ehdolla Oscarin (paras naissivuosa), Emmyn ja Golden Globen saajaksi.


title: Lorraine Bracco

text: Bracco on ollut naimisissa kahdesti, mutta molemmat avioliitot päättyivät eroon. Hän on julkaissut kirjan "On the Couch" (2006), jossa hän kertoo elämästään ja sairastamastaan masennuksesta.


title: Breitenaun keskitysleiri

text: Breitenau oli vuonna 1933 natsi-Saksassa perustettu koulutus- ja työleiri, josta sittemmin muodostettiin keskitysleiri.


title: Breitenaun keskitysleiri

text: Breitenau oli alkujaan vankilan veroinen rangaistusleiri. Sen tarkoituksena oli ojentaa vankeja laittamalla nämä työhön. Työt Breitenaussa olivat kuitenkin varsin raskaita ja vaarallisia, joskaan eivät keskitysleiritasoa.


title: Breitenaun keskitysleiri

text: Kun Saksassa säädettiin ""laki perinnöllisesti sairaiden jälkeläisten estämisestä"" eli ns. sterilisaatiolaki, alettiin Breitenaussakin etsiä vangeilta perinnöllisiä sairauksia. Sairaita vankeja myös murhattiin eutanasian varjolla ja toisia pakkosterilisoitiin.


title: Breitenaun keskitysleiri

text: Breitenauhun oli jo vuonna 1933 perustettu keskitysleiri poliittisille vangeille. Breitenaun vankila suljettiin vuonna 1934. Vuonna 1940 Breitenau avattiin uudelleen keskitysleirinä. Siellä pidettiin arviolta noin 8 500 vankia.


title: Breitenaun keskitysleiri

text: Liittoutuneet vapauttivat Breitenaun keskitysleirin vuonna 1945.


title: Sándor Pósta

text: Sándor Pósta (25. syyskuuta 1888 – 4. marraskuuta 1952) oli unkarilainen miekkailija ja olympiavoittaja. Hänen menestyksekkäin aseensa oli säilä mutta hän saavutti joukkuekilpailun olympiamitalin myös floretilla.


title: Sándor Pósta

text: Pósta voitti kultaa säilämiekkailun henkilökohtaisessa kilpailussa Pariisin 1924 olympialaisissa. Italialaiset vetäytyivät kilpailusta kesken pois, kun unkarilaisen Kovácsin johtama tuomaristo oli hylännyt Italian parhaan miekkailijan, Oreste Pulitin epäiltyään italialaisten otelleen keskenään sopuotteluja. Pósta sai kultamitalinsa lisäksi hopeaa säilän ja pronssia floretin joukkuekilpailussa.


title: Seututie 899

text: Seututie 899 on Sotkamon Juurikkalahdesta Vuokatin kautta Kajaanin Jormuaan johtava seututie, jonka pituus on noin 41 kilometriä.


title: Seututie 899

text: Seututie 899 haarautuu Sotkamossa Juurikkalahdessa valtatieltä 6 pohjoiseen Nurmestienä ja kulkee Rekivaaran ja Laukkalankylän kautta Vuokattiin, jossa se risteää kantatie 76:n kanssa. Vuokatista tie jatkuu Pohjavaarantienä Tikkalanniemen ja Rannankylän kautta Pohjavaaraan, jossa erkanee yhdystie 8990 Kuluntalahteen. Pohjavaarasta tie 899 jatkuu edelleen Jormuantienä Jormualle, jossa se yhtyy Kulunnantiehen, ylittää Kajaani−Kontiomäki-radan ja liittyy valtatiehen 5 (E63).


title: Seututie 899

text: Sotkamossa tieltä 899 on melko lyhyt matka Vuokatinvaaralle. Tien varrella on Vuokatin lomapalveluita ja Pohjavaarantiellä Naapurivaaran lomakylä. Jormuantien varrella lähellä Kajaanin rajaa on Kotaharjun tila.


title: Tuntematon nainen

text: Tuntematon nainen () on italialaisen Giuseppe Tornatoren ohjaama film noir -tyyppinen elokuva, joka on tyylilajeiltaan draamaa ja trilleriä. Elokuva kertoo ukrainalaisesta Irenasta (Ksenija Rappoport), joka on entinen prostituoitu. Hän muuttaa Pohjois-Italiaan.


title: Tuntematon nainen

text: Elokuva voitti viisi David di Donatello -palkintoa: parhaan elokuvan, parhaan ohjaajan, parhaan näyttelijättären, parhaan kuvauksen ja parhaan musiikin palkinnot. David di Donatello on merkittävin italialainen elokuvapalkinto.


title: Tuntematon nainen

text: Elokuvan maailman ensi-ilta oli 19. lokakuuta 2006 Rooman elokuvajuhlilla. Suomen ensi-ilta oli 31. elokuuta 2007.


title: Södertörn

text: Södertörn on niemimaa Tukholman läänissä ja Södermanlandin maakunnassa itäisessä Keski-Ruotsissa. Niemimaa sijaitsee Tukholmasta etelään ja sitä rajaavat pohjoisessa Mälaren ja Saltsjön, lännessä Himmelfjärden ja Hallsfjärden sekä idässä ja etelässä Itämeri. Yhteyttä mantereeseen halkoo lännessä Södertäljen kanava ja pohjoisessa Hammarbyleden.


title: Södertörn

text: Södertörnin alueella sijaitsee osa Tukholman taajamasta ja suurin osa eteläisen Suur-Tukholman kunnista. Niemimaan korkein kohta on Tornberget Haningen kunnassa. Tornberget sijaitsee 110,9 metriä merenpinnan yläpuolella.


title: Belladonna (pornonäyttelijä)

text: Michelle Anne Sinclair eli Belladonna (s. 21. toukokuuta 1981 Biloxi, Mississippi) on yhdysvaltalainen pornonäyttelijä.


title: Belladonna (pornonäyttelijä)

text: Belladonna syntyi Biloxissa, Mississippissä, ja sai mormonikasvatuksen Salt Lake Cityssä. Hänellä on seitsemän sisarusta. Vanhemmat erosivat. Belladonnan varhaiset nuoruusvuodet olivat rankkoja; hän yritti 11-vuotiaana itsemurhaa lääkkeillä.


title: Belladonna (pornonäyttelijä)

text: Belladonna on esiintynyt muutamassa sadassa elokuvassa, joista monet sisältävät anaaliseksiä, etnistä pornoa ja lesbokohtauksia. Hän on myöntänyt sairastuneensa uransa aikana klamydiaan. Hän on voittanut useita AVN-palkintoja.


title: Belladonna (pornonäyttelijä)

text: Belladonna oli aiemmin kihloissa Nacho Vidalin kanssa. Hän meni 11. huhtikuuta 2004 naimisiin Aiden Kellyn kanssa Las Vegasissa, Nevadassa. Hänen tyttärensä Myla on syntynyt 11. tammikuuta 2005. Belladonna ilmoitti elokuussa 2007, että aikoo lopettaa esiintymisen muiden kanssa pääasiassa sukupuolitautien pelosta. Päätöstä joudutti lääkärin hänelle esittämä herpesepäily.


title: Belladonna (pornonäyttelijä)

text: Hetken tauon jälkeen Belladonna palasi kuitenkin menestyksekkäästi pornon pariin ja on viime vuosina esiintynyt muun muassa Digital Playgroundin jättituotannossa "Pirates 2".


title: Paholaisen asianajaja (täsmennyssivu)

text: Paholaisen asianajaja voi tarkoittaa seuraavia asioita:


title: Fennistiikka

text: Suomen kielen tutkimus eli fennistiikka on humanistinen tieteenala, jonka opetus- ja tutkimuskohteita ovat muun muassa suomen kielen käyttö eri tilanteissa ja ympäristöissä, kielen rakenne syntaktiselta, fonologiselta tai morfologiselta kannalta sekä muut kielen variaatiot. Kyseisiä osa-alueita voidaan lähestyä niin synkroniselta, nykytilannetta tutkivalta, kuin diakroniselta kannalta, jolloin keskitytään historialliseen muutokseen ja tutkitaan suomen kielen kehitystä.


title: Fennistiikka

text: Fennistiikkaa opiskellaan Suomessa Helsingin, Turun, Tampereen, Jyväskylän, Oulun, Itä-Suomen ja Vaasan yliopistoissa, joissa se kuuluu suomen kielen sekä osin myös suomalais-ugrilaisen kielentutkimuksen opetuskohteisiin.


title: Kekrops

text: Kekrops () on kreikkalaisessa mytologiassa kahden eri Ateenan kuninkaan nimi:


title: Kekrops

text: Kekrops viittaa useimmiten Kekrops I:een, joka on näistä tunnetumpi.


title: José van Dam

text: José van Dam, oik. paroni Joseph Van Damme, (s. 25. elokuuta 1940 Bryssel) on belgialainen oopperalaulaja, jonka ääniala on bassobaritoni.


title: José van Dam

text: Hän opiskeli laulua Brysselin konservatoriossa Frédéric Anspachin johdolla ja voitti sekä Liègen, Toulousen ja Genèven laulukilpailut valmistuttuaan konservatoriosta.


title: José van Dam

text: Vuonna 1961 José van Dam lauloi Pariisin oopperassa Hector Berliozin oopperassa "Troijalaiset". Vuonna 1967 hän lauloi Genèven oopperassa ja sitten Berliinin saksalaisessa oopperassa vuosina 1967 ja 1973. Tällöin hänen ohjelmistoonsa tuli mukaan Mozartin "Don Giovannin" Leporellon rooli, josta tuli pitkäksi aikaa häneen suuresti henkilöitynyt rooli.


title: José van Dam

text: Vuodesta 1968 lähtien José van Dam on laulanut Salzburgin festivaaleilla ja Salzburgin pääsiäisfestivaaleilla. Vuonna 1970 hänen suuri kansainvälinen uransa todella alkoi. Tämä johti esiintymisiin Milanon La Scala -teatterissa, New Yorkin Metropolitan-oopperassa, Lontoon Covent Gardenissa ja tietenkin Wienissä sekä hänen kotiteatterissaan Brysselin Théâtre de la Monnaiessa, jossa hän esiintyi lukuisissa oopperarooleissa muun muassa "Boris Godunovissa", "Falstaffissa", "Wozzeckissa", "Figaron häissä", "Salomessa", "Gianni Schicchissä" ja "Il turco in Italiassa".


title: José van Dam

text: Vuonna 1973 hän palasi Pariisiin, jossa esiintyi keskeisissä rooleissa oopperoissa "Hoffmannin kertomukset", "La bohème" ja "Figaron häät". Olivier Messiaenin ooppera "Pyhä Fransiskus assisilainen" esitettiin ensimmäisen kerran vuonna 1983, ja van Dam osallistui teoksen ensiesitykseen. Myöhemmin vuonna 2004 hän oli mukana oopperan uusintaesityksenä.


title: José van Dam

text: Vuonna 1998 Belgian kuningas Albert II myönsi José van Damille paronin nimen ja arvon.


title: Juan Miguel Mercado

text: Juan Miguel Mercado Martín (s. 7. heinäkuuta 1978 Armilla Granadan maakunta, Espanja) on entinen espanjalainen maantiepyöräilijä.


title: Juan Miguel Mercado

text: Hän aloitti uransa Vitalicio Seguros -tallissa vuonna 1998 ja jatkoi tallissa kolmen vuoden ajan. Vuosina 2001–2003 Mercado ajoi iBanesto.com-tallissa. Ensimmäisen merkittävän voittonsa hän saavutti ottamalla etappivoiton vuoden 2001 Espanjan ympäriajossa. Vuonna 2003 hän voitti etapin Dauphiné Libéré -kilpailussa. Kaudella 2004 hän kilpaili Quick Step-Davitamon -tallissa ja voitti vuoden 2004 Ranskan ympäriajon 18. etapin. Kaudeksi 2005 talli vaihtoi nimekseen Quick Step-Innergetic ja Mercado voitti Itävallan ympäriajon. Vuosina 2006–2007 hän ajoi Agritubel-tallissa ja voitti 2006 Ranskan ympäriajon 10. etapin.


title: Afrikantöyhtöhyyppä

text: Afrikantöyhtöhyyppä ("Vanellus tectus") on afrikkalainen kahlaaja. Lajin nimesi ja kuvaili tieteelle Pieter Boddaert 1783.


title: Afrikantöyhtöhyyppä

text: Linnun pituus on noin 26 cm. Se on töyhtöhyyppää hieman pienempi keskikokoinen kahlaaja, jolla on pääosin mustavalkoinen höyhenpuku, pitkät punaiset jalat, punertava keskimittainen nokka ja ohut töyhtö. Ääni on metallinen 'tink-tink'.


title: Afrikantöyhtöhyyppä

text: Elää Saharan eteläpuolisessa Keski-Afrikassa Senegalista Somaliaan. Alalaji "latifrons" elää Keniassa ja eteläisessä Somaliassa. Lajin kanta on elinvoimainen. Se on paikkalintu. Sitä ei ole tavattu Suomessa.


title: Afrikantöyhtöhyyppä

text:
Elää hajanaisten pensaikkojen kirjomalla kuivalla puoliaavikolla ja vetisillä kosteikoilla.
Pesä on avoimesti maahan rapsutetussa kolossa. Munia on 2 tai 3.


title: Afrikantöyhtöhyyppä

text: Maassa elävät hyönteiset ja muut pienet selkärangattomat.


title: Macapá

text: Macapá [maka´-], on Amapán osavaltion pääkaupunki Amazonin pohjoispuolella Brasiliassa.


title: Macapá

text: Kaupunki on päiväntasaajan kohdalla. Vuonna 2009 siellä asui 366 000 henkeä. Macapá on mangaanikaivosalueen, kaupan, liikenteen ja teollisuuden keskus. Siellä on myös satama ja lentokenttä.


title: Kuvasto

text: Kuvasto ry on visuaalisen alan taiteilijoiden tekijänoikeusjärjestö. Se on perustettu 1987. Siihen kuuluvat yhdistysjäseninä Suomen Taiteilijaseura, Taidemaalariliitto, Suomen Kuvanveistäjäliitto, Suomen Taidegraafikot, Suomen Kuvataidejärjestöjen liitto, Valokuvataiteilijoiden liitto, Muu ry ja Teollisuustaiteen Liitto Ornamo, mutta myös yksittäinen taiteilija voi liittyä jäseneksi.


title: Kuvasto

text: Kuvasto valvoo ja edistää tekijänoikeuslainsäädännössä säädettyjä visuaalisen alan taiteilijoiden oikeuksia. Se edustaa kotimaisten taiteilijoiden lisäksi myös 50 000 ulkomaista taiteilijaa.


title: Kuvasto

text: Kuvaston puheenjohtajana toimii Jaakko Rustanius.


title: Kuvasto

text: Kuvasto jakaa Erik Enrothin muistopalkintoa.


title: Kuvasto

text: Erik Enrothin muistopalkinon saaneet


title: Jundiaí

text: Jundiaí [zundia´i], on kaupunki Brasilian kaakkoisosassa, São Paulon osavaltiossa.


title: Jundiaí

text: Kaupunki sijaitsee 65 kilometriä São Paulosta pohjoiseen. Asukkaita siellä oli vuonna 2000 323 000 henkeä. Jundiaí on paikallisen maatalousalueen keskus. Siellä harjoitetaan teräs-, tekstiili-, keramiikka- ja huonekaluteollisuutta. Kaupungissa on myös lentoasema.


title: Jerzy Pawłowski

text: Jerzy Pawłowski (25. lokakuuta 1932 Varsova – 11. tammikuuta 2005 Varsova) oli puolalainen miekkailija ja olympiavoittaja. Hänen aseenaan oli säilä.


title: Jerzy Pawłowski

text: Pawłowski saavutti säilämiekkailussa mitaleja neljissä olympiakisoissa. Melbournessa 1956 hän sijoittui henkilökohtaisessa kilpailussa hopealle vaikka voittikin kultamitalistiksi päätyneen Rudolf Kárpátin. Toisen hopeamitalin Pawłowski sai joukkuekilpailussa. Roomassa 1960 hän sijoittui henkilökohtaisessa kilpailussa kuudenneksi ja sai joukkuekilpailussa hopeaa hävittyään ratkaisuottelun Rudolf Kárpátille. Tokiossa 1964 Puolan joukkue sai pronssia. Vuonna 1968 Pawłowski suoritti oikeustieteen loppututkinnon ja saavutti Méxicon olympialaisissa vihdoin henkilökohtaisen kultamitalin. Hän voitti kultamitaliottelussa hallitsevan maailmanmestarin, Neuvostoliiton Mark Rakitan pistein 5–4. Joukkuekilpailussa Puola jäi viidenneksi.


title: Jerzy Pawłowski

text: Henkilökohtaisen maailmanmestaruuden Pawłowski voitti 1957, 1965 ja 1966.


title: Jerzy Pawłowski

text: Vuonna 1981 Puolan hallitus pyysi Pawłowskia toimimaan vakoojana ulkomaanmatkoilla mutta hän kieltäytyi ja sai itse 25 vuoden vankeustuomion vakoilusta syytettynä. Hänen nimensä poistettiin puolalaisista olympiakirjoista. Vuosia myöhemmin olojen maassa muututtua vapaammiksi hän pääsi pois vankilasta.


title: Gary Coleman

text: Gary Wayne Coleman (8. helmikuuta 1968 – 28. toukokuuta 2010) oli yhdysvaltalainen näyttelijä.


title: Gary Coleman

text: Afroamerikkalainen Coleman syntyi Zionissa, Illinoisissa. Willie ja Sue Coleman adoptoivat hänet. Hänellä oli synnynnäinen, vaikea munuaissairaus, joka aiheutti hänen lyhytkasvuisuutensa (142 cm). Hänelle tehtiin munuaisensiirrot vuosina 1973 ja 1984, ja hän tarvitsi päivittäistä dialyysihoitoa.


title: Gary Coleman

text: Coleman esitti Arnold Jacksonin roolin sarjassa "Diff'rent Strokes" (1978–1986). Hän nousi nopeasti maineeseen, ja vuosina 1982–1983 NBC:llä pyöri "The Gary Coleman Show". Hän on myöhemmällä urallaan tehnyt lukuisia vierailevia esiintymisiä maailmankuuluissa televisiosarjoissa, kuten "Pulmusissa" vuonna 1994, "Bel-Airin prinssissä" vuonna 1996,"Simpsoneissa" vuonna 1999, "Nitro circus" ohjelmassa vuonna 2009 ja elokuvassa ""'.


title: Gary Coleman

text: Coleman oli yksi hahmoista Broadwaylla 2003 kantaesitetyssä Tony-palkitussa "Avenue Q" -musikaalissa. Coleman esiintyi myös vuoden 2003 Postal² pelissä.


title: Gary Coleman

text: Coleman myönsi vuonna 1993 antamassaan haastattelussa yrittäneensä kahteen otteeseen itsemurhaa. Hänellä oli ajoittain ongelmia myös lain kanssa: häntä syytettiin vuonna 1998 pahoinpitelystä, ja loppuheinäkuusta 2007 hän jäi kiinni ”häiritsevästä käyttäytymisestä” (). Hän oli vuonna 2003 ehdolla Kalifornian kuvernööriksi mihinkään puolueeseen kuulumattomana.


title: Gary Coleman

text: Coleman kuoli 42-vuotiaana 28. toukokuuta 2010 kallonsisäiseen verenvuotoon kaaduttuaan kotonaan Provossa, Utahissa.